**აფხაზეთისავტონომიურირესპუბლიკა**

**ფინანსთა და ეკონომიკის სამინისტრო**



**ანგარიში**

**აფხაზეთის ავტონომიური რესპუბლიკის სამთავრობო სტრუქტურების მიერ 2024 წლის**

**6 თვეში გატარებული ღონისძიებების შესახებ**

2024 წელი

სარჩევი

[1. აფხაზეთის ავტონომიური რესპუბლიკის ფინანსთა და ეკონომიკის სამინისტრო 3](#_Toc177055798)

[აფხაზეთის ავტონომიური რესპუბლიკის ბიუჯეტი 3](#_Toc177055799)

[ცხრილი 1 2024 წლის 6 თვეში აფხაზეთის ა/რ რესპუვლიკური ბიუეჯტის ფაქტიური შემოსულობები გადასახადების სახეების მიხედვით 3](#_Toc177055800)

[დიაგრამა 1 რესპუბლიკური ბიუჯეტის შემოსულობების საერთო მოცულობაში შემოსავლების ხვედრითი წილები სახეების მიხედვით. 2024/ 6 თვეში 3](#_Toc177055801)

[დიაგრამა 2 რესპუბლიკური ბიუჯეტის შემოსულობების შედარება 2024/6 თვე-2023/6 თვე 4](#_Toc177055802)

[ეკონომიკის დარგში განხორციელებული საქმიანობები 4](#_Toc177055803)

[სამეწარმეო/ბიზნეს სექტორის ხელშეწყობა 4](#_Toc177055804)

[სტატისტიკა და ანალიტიკა 6](#_Toc177055805)

[გარემოსდაცვითი მიმართულება 7](#_Toc177055806)

[აფხაზეთის ქონების განკარგვისა და საწარმოთა მართვის სააგენტო 7](#_Toc177055807)

[სსიპ ეკონომიკური პროგრამების სააგენტო 12](#_Toc177055808)

[სსიპ აფხაზეთიდან იძულებით გადაადგილებულ პირთა სტაჟირების, კვალიფიკაციის ამაღლებისა და დასაქმების ხელშეწყობის ცენტრი ,,ბიზნეს-ინკუბატორი“ 17](#_Toc177055809)

[სსიპ - აფხაზეთის ავტონომიური რესპუბლიკის სავაჭრო-სამრეწველო პალატა 18](#_Toc177055810)

[ა(ა)იპ საერთაშორისო ინიციატივა განვითარებისა და თანადგომისათვის 20](#_Toc177055811)

[2. აფხაზეთის ავტონომიური რესპუბლიკის შრომის, ჯამრთელობისა და სოციალური დაცვის სამინისტრო 22](#_Toc177055812)

[3. *განათლების და კულტურის სამინისტრო* 28](#_Toc177055813)

[4. იუსტიციისა და სამოქალაქო ინტეგრაციის საკითხებში აფხაზეთის ავტონომიური რესპუბლიკის მთავრობის აპარატი 33](#_Toc177055814)

[5. აფხაზეთის ავტონომიური რესპუბლიკიდან იძულებით გადაადგილებულ პირთა - დევნილთა სამინისტრო 37](#_Toc177055815)

წინამდებარე ანგარიში მომზადებულია 2024 წლის 6 თვეში სტატისტიკურ მონაცემებზე დაყრდნობით და აფხაზეთის ა/რ სამინისტროების და უწყებებისგან მიღებული მასალების საფუძველზე.

# აფხაზეთის ავტონომიური რესპუბლიკის ფინანსთა და ეკონომიკის სამინისტრო

საანგარიშო პერიოდში აფხაზეთის ავტონომიური რესპუბლიკის ფინანსთა და ეკონომიკის სამინისტროს საქმიანობის სფეროს განეკუთვნება აფხაზეთის ავტონომიური რესპუბლიკის საფინანსო სისტემის მართვა, საფინანსო-საბიუჯეტო პოლიტიკის რეგულირების ღონისძიებათა განხორციელება, კომპეტენციის ფარგლებში ეკონომიკური პოლიტიკის შემუშავება და დარგობრივი ეკონომიკის სფეროების განვითარების ხელშეწყობა, ქონების განკარგვა და საწარმოთა მართვა.

## *აფხაზეთის ავტონომიური რესპუბლიკის ბიუჯეტი*

აფხაზეთის ავტონომიური რესპუბლიკის რესპუბლიკური ბიუჯეტის შემოსულობებმა 2024 წლის 6 თვეში შეადგინა სულ 14 989 364 ლარი, (გადაჭარბება 596,0 ათასი ლარი) რაც გეგმის 104,1%-ია.

ცხრილი 1 2024 წლის 6 თვეში აფხაზეთის ა/რ რესპუვლიკური ბიუეჯტის ფაქტიური შემოსულობები გადასახადების სახეების მიხედვით

|  |  |  |  |  |
| --- | --- | --- | --- | --- |
| დასახელება | 2024 წ. 6 თვის დაზუსტებული გეგმა | 2024 6 თვის ფაქტიური შესრულება | +/-  ფაქტ.-გეგმა | % |
| **სემოსულობები** | **14 393 334** | **14 989 364** | **596 030** | **104,1** |
| გადასახადები | 6 214 276 | 6 651 564 | 437 288 | 107,0 |
| გრანტები | 7 899 058 | 8 023 153 | 124 095 | 101,6 |
| სხვა შემოსავლები | 280 000 | 311 657 | 31 657 | 111,3 |

ბიუჯეტის შევსების მთავარი წყაროებია ცენტრალური ბიუჯეტიდან მიღებული ტრანსფერი და საშემოსავლო გადასახადი, რომელთა ხვედრითი წილი შემოსავლების საერთო მოცულობაში შესაბამისად შეადგენს 53,5 და 44,4 პროცენტს. აღნიშნული შემოსავლები ჯამში საერთო შემოსავლების 97,9 პროცენტია. დანარჩენ შემოსავლებზე მოდის 2,1 პროცენტი.

დიაგრამა 1 რესპუბლიკური ბიუჯეტის შემოსულობების საერთო მოცულობაში შემოსავლების ხვედრითი წილები სახეების მიხედვით. 2024/ 6 თვეში

დიაგრამა 2 რესპუბლიკური ბიუჯეტის შემოსულობების შედარება 2024/6 თვე-2023/6 თვე

2023 წლის ანალოგიურ პერიოდთან შედარებით:

* შემოსულობები გაიზარდა 811,0 ათასი ლარით;
* საშემოსავლო გადასახადი შემცირდა 207,1ათასი ლარით;
* ტრანსფერის მოცულობა გაიზარდა 1 023,1 ათასი ლარით;
* სხვა შემოსავლები შემცირდა 8,1 ათასი ლარით.

# ეკონომიკის დარგში განხორციელებული საქმიანობები

***ეკონომიკური დეპარტამენტი,*** კომპეტენციის ფარგლებში, აქტიურ საქმიანობას ეწეოდა სოციალურ-ეკონომიკური პროექტებისა და პროგრამების შემუშავების, საგრანტო პროექტების განხორციელების, დონორი და პარტნიორი ორგანიზაციების მოძიების, ბენეფიციარებისთვის საგრანტო რესურსებისა და შესაძლებლობების იდენტიფიცირების, ბენეფიციარების კონსულტირებისა და მათთვის საგრანტო წინადადებების მომზადების, სტატისტიკური ინფორმაციების დამუშავების, სხვადასხვა ანალიტიკური მასალების მომზადების, ეკონომიკური და გარემოსდაცვითი აქტივობების განხორციელებისა და სხვა მიმართულებით. საქართველოს რეგიონებში განსახლებულ დევნილებს მუდმივად მიეწოდებოდათ ინფორმაცია სამინისტროს მიერ გამოცხადებული პროგრამებისა და პროექტების შესახებ.

## სამეწარმეო/ბიზნეს სექტორის ხელშეწყობა

სტარტაპებისა და არსებული ბიზნესების განვითარების ხელშეწყობის მიზნით, საქმიანობა ხორციელდებოდა რამდენიმე მნიშვნელოვანი კომპონენტის ფარგლებში:

* **საგრანტო შესაძლებლობების მოძიება -** ყოველდღიურ რეჟიმში, სხვადასხვა პლატფორმების გამოყენებით მიმდინარეობდა მოძიება ახალ საგრანტო და ტექნიკური დახმარების შესაძლებლობებს იგპ-ებისთვის, რომლებიც დაინტერესებული იყვნენ ახალი ბიზნესის ან/და არსებული ბიზნესების განვითარებით. საანგარიშო პერიოდის განმავლობაში ჯამში მოძიებული იყო 26 საგრანტო პროგრამა.
* **საგრანტო შესაძლებლობით დაინტერესება და შესაბამისი დახმარების გაწევა -** ჯამში 50 ბენეფიციარს გაეწია შესაბამისი დახმარება სხვადასხვა მიმართულებით (სააპლიკაციო ფორმის შევსება, ბიზნეს გეგმის შედგენა, საგრანტო პროგრამის განმახორციელებელთან კომუნიკაცია, საგრანტო პროგრამით გათვალისწინებული დამატებითი დოკუმენტაციის მოძიება, პროგრამის ფარგლებში შესაბამისი დოკუმენტაციის მოწესრიგება, დანადგარების შერჩევა).

|  |  |  |  |  |  |
| --- | --- | --- | --- | --- | --- |
| **პროგრამის/ პროექტის განმახორციელებელი ორგანიზაცია** | **პროგრამის/ პროექტის დასახელება** | **რაო-ბა** | **გაწეული დახმარების სახე** | | **შედეგი** |
| **სსიპ „ეკონომიკური პროგრამების სააგენტო“** | დევნილთა სამეწარმეო საქმიანობის გაძლიერება | 25 | კონსულტაცია - 25  სააპლიკაციო ფორმის შევსებაში დახმარება - 25  დახმარება დამატებითი დოკუმენტაციის მოძიებაში - 7  დახმარება პროგრამის განმახორციელებელთან კომუნიკაციაში - 8 | | დადებითი პასუხი (გაიმარჯვა) - 7  უარყოფითი პასუხი -16  განაცხადი არ გააგზავნა - 2 |
| **სსიპ „ეკონომიკური პროგრამების სააგენტო’’** | დასაქმების ხელშეწყობის პროგრამა | 4 | კონსულტაცია - 2  დახმარება სააპლიკაციო ფორმის შევსებაში - 2  დახმარება პროგრამის განმახორციელებელთან კომუნიკაციაში - 2 | დადებითი პასუხი (გაიმარჯვა) - 2  უარყოფითი პასუხი -2 | |
| **სსიპ ,, დევნილთა, ეკომიგრანტთა და საარსებო წყაროებით უზრუნველყოფის სააგენტო’’** | სასათბურე მეურნეობის მხარდაჭერის პროგრამა | 1 | კონსულტაცია და დახმარება სააპლიკაციო ფორმის შევსებაში | განხილვის პროცესშია (ჩაბარდა განაცხადი, მონიტორინგის სამსახურის მიერ გადამოწმებულ იქნა) | |
| **სსიპ „დევნილთა, ეკომიგრანტთა და საარსებო წყაროებით უზრუნველყოფის სააგენტო“** | თვითდასაქმების ხელშეწყობის პროგრამა | 3 | კონსულტაცია, დახმარება სააპლიკაციო ფორმის შევსებაში და დამატებითი დოკუმანტაციის მოძიებაში | დადებითი პასუხი (გაიმარჯვა) - 3 | |
| **სსიპ „დევნილთა, ეკომიგრანტთა და საარსებო წყაროებით უზრუნველყოფის სააგენტო“** | ეკონომიკური აგენტის მხარდაჭერის პროგრამა | 15 | კონსულტაცია - 10  სააპლიკაციო ფორმის შევსებაში დახმარება - 7  დახმარება დამატებითი დოკუმენტაციის მოძიებაში - 6  დახმარება პროგრამის განმახორციელებელთან კომუნიკაციაში - 8 | 10 განაცხადი განხილვის პროცესშია;  5 ბენეფიციარმა არ ჩააბარა განაცხადი. | |
| **სსიპ „სოფლის მეურნეობის განვითარების სააგენტოს“** | თხილის წარმოების ხელშეწყობის პროგრამა | 1 | კონსულტაცია, მიეწოდათ ინფორმაცია მიმდინარე პროგრამების შესახებ | დადებითი პასუხი (გაიმარჯვა) | |
| **სსიპ ,,აწარმოე საქართველოში“** | ბიზნეს უნივერსალი | 1 | კონსულტაცია, ინფორმაციის მიწოდება მიმდინარე პროგრამების შესახებ, დახმარება ბიზნეს გეგმის მომზადებაში | მომზადდა ბიზნეს გეგმა | |
| **სულ** |  | **50** | კონსულტაცია სხვადასხვა პროგრამასთან დაკავშირებით- 50  დახმარება სააპლიკაციო ფორმის შევსებაში - 32  დახმარება დამატებითი დოკუმენტაციის მოძიებაში -18  დახმარება პროგრამის განმახორციელებელთან კომუნიკაციაში - 18 | დადებითი პასუხი (გაიმარჯვა) -13  განხილვის პროცესში - 11  უარყოფითი პასუხი -18  გაეწია სრული მომსახურეობა აპლიკაციის შევსებით სხვადასხვა მიზეზის გამო კონკურსში მონაწილეობა არ მიიღეს - 7 აპლიკანტი | |

* **კონსულტაციებისა და ტექნიკური დახმარების გაწევა საწარმოო პროცესში იგპ-ებისთვის და მათი ბიზნესისთვის** - კონსულტაცია და ტექნიკური დახმარება საწარმოო პროცესში გაეწია სსიპ „ეკონომიკური პროგრამების სააგენტოს“ საგრანტო კონკურსებში გამარჯვებულ ბენეფიციარებს:
* ალექსანდრე ქარდავა - ჩხოროწყუს რაიონი;
* ნოდარ თოფურია - ქ. თბილისი;
* კობა კურდღელია - სენაკის რაიონი.
* **საპროექტო იდეებისა და კონცეფციების მომზადება -** საანგარიშო პერიოდში მომზადდა:
* რუხის თავისუფალი ინდუსტრიული ზონის კონცეფცია;
* „ქართულ-აფხაზური მეგობრობის სახლი რუხში“ კონცეფცია.

**განხორციელებული ღონისძიებები -** საანგარიშო პერიოდში სამინისტროს ეკონომიკური დეპარტამენტის ინიციატივითა და ორგანიზებით, USAID-ის ძლიერი სოფლის პროგრამისა და საქართველოს ინოვაციებისა და ტექნოლოგიების სააგენტოს მხარდაჭერით, მიმდინარე წლის 9 თებერვალს ქ. ზუგდიდში ჩატარდა კონფერენცია „შესაძლებლობები აფხაზეთიდან იძულებით გადაადგილებული პირებისათვის სოფლის მეურნეობაში”. მიზანს წარმოადგენდა  აფხაზეთიდან დევნილი ფერმერი მეწარმეებისთვის სახელმწიფო სტრუქტურების, საერთაშორისო ორგანიზაციებისა და არასამთავრობო სექტორის მხრიდან წარმოდგენილი იმ მიზნობრივი პროგრამების/პროექტების გაცნობა, რომლითაც შეუძლიათ ისარგებლონ სოფლის მეურნეობის პირველად და მეორად წარმოებაში ჩართულმა ფერმერებმა. კონფერენციას დაესწრო 90-მდე დაინტერესებული პირი.

## სტატისტიკა და ანალიტიკა

საანგარიშო პერიოდში:

* აფხაზეთის ავტონომიური რესპუბლიკის სახელმწიფო სტრუქტურების 53 ორგანიზაციასა და 4 სამედიცინო დაწესებულებას კვარტალური პერიოდულობით დაეგზავნა წერილები სტატისტიკური ანგარიშების წარმოსადგენად;
* საბიუჯეტო ორგანიზაციებიდან მიღებულ და დამუშავებულ იქნა კვარტალური და წლიური სტატისტიკური ინფორმაცია “მონაცემები შრომის შესახებ” (დასაქმებული პერსონალი, დარიცხული ხელფასის ფონდი და საშუალო თვიური ხელფასი);
* ყოველკვარტლურად წარმოებდა შრომის ანგარიშების შეგროვება და დამუშავება. საქართველოს სტატისტიკის ეროვნულ სამსახურს მიეწოდა 2023 წლის წლიური და IV, ასევე, 2024 წლის I კვარტლის ანგარიშების ელექტრონული ვერსია.
* კვარტალური ბიულეტენის გამოსაცემად შეგროვდა და დამუშავდა საბიუჯეტო ორგანიზაციების მონაცემები შრომის შესახებ (დასაქმებული პერსონალი, დარიცხული ხელფასის ფონდი და საშუალო თვიური ხელფასი), რის საფუძველზე მომზადდა 2023 წლის IV კვარტლის და წლიური, ასევე 2024 წლის I კვარტლის სტატისტიკური ბიულეტენი სადაც აისახა აფხაზეთის ავტონომიური რესპუბლიკის ბიზნეს სექტორისა (სახელმწიფო წილით დაფუძნებული საწარმოები) და საბიუჯეტო ორგანიზაციების ძირითადი სტატისტიკური მაჩვენებლები.
* მომზადდა ანგარიშები აფხაზეთის ავტონომიური რესპუბლიკის სამთავრობო სტრუქტურების მიერ 2023 წელს და 2024 წლის 3 თვეში გაწეული საქმიანობის შესახებ.

საანგარიშო პერიოდში სისტემატიურად მზადდებოდა დე-ფაქტო აფხაზეთის ტერიტორიაზე მიმდინარე სოციალურ-ეკონომიკური პროცესების ანალიზი, დაიჯესტები და საინფორმაციო მასალები. კერძოდ:

* ინფორმაცია დე-ფაქტო აფხაზეთის ბიუჯეტის, საქონელბრუნვის, საბაჟო გადასახდელების შესახებ.
* ანალიტიკური მასალა „რუსეთის ფედერაციის როლი დე-ფაქტო აფხაზეთის ეკონომიკაში“.

## გარემოსდაცვითი მიმართულება

* სამინისტროს ინიციატივითა და ორგანიზებით, კომპანია „ტენე“-ს მხარდაჭერითა და აფხაზეთის ვ. ვეკუას სახელობის N3 სკოლის ჩართულობით, გაიმართა ნარჩენების გადამუშავების საერთაშორისო დღისადმი მიძღვნილი ღონისძიება, რომლის ფარგლებშიც კომპანია ,,ტენეს“ მიერ ჩატარდა სემინარი პლასტმასით და ელექტრონული ნარჩენებით გარემოს დაბინძურების უარყოფითი გავლენის შესახებ. გაიმართა USB კაბელების გადაცემის აქცია, აქციაში მონაწილე სკოლის მოსწავლეებმა შეაგროვეს და კომპანია „ტენე“-ს გადასცეს პლასტმასის ბოთლები, მოსწავლეებს კი გადაეცათ ნარჩენების გადამუშავების შედეგად წარმოებული USB კაბელები;
* ქ. ქუთაისში, ა. წერეთლის სახელმწიფო უნივერსიტეტის აგრარულ ფაკულტეტთან ერთად, დედამიწის დღესთან დაკავშირებით გაიმართა საჯარო ლექცია. ღონისძიების მიზანი იყო დევნილების დასახლების მიმდებარე ტერიტორიის გაწმენდა ნარჩენებისგან, შესაძლებლობის ფარგლებში, უნივერსიტეტის მიმდებარე სივრცის გამწვანება და ეკოლოგიური მიმართულებით ცნობიერების ამაღლება. მოეწყო გამწვანების აქცია (ფიჭვის, კვიპაროსი, ტუიასა და ბზის ნერგები უზრუნველყო სამინისტროს სსიპ „ეკონომიკური პროგრამების სააგენტომ“).
* სსიპ გარემოსდაცვითი ინფორმაციისა და განათლების ცენტრის მიერ მსოფლიო გარემოსდაცვითი დღისადმი მიძღვნილ ღონისძიებაზე „კონკურსი მწვანე ჯილდო 2024 გარემოსდაცვითი და აგრარული განათლება სკოლებში“ სამინისტროს ხელმძღვანელობა და ეკონომიკური დეპარტამენტის 3 თანამშრომელი დაჯილდოვდა საპატიო სიგელით გარემოს დაცვაში შეტანილი წვლილისთვის.

საანგარიშო პერიოდში შესწავლილ იქნა და მომზადდა შესაბამისი მოხსენებითი ბარათი ოკუპირებულ სანაპირო ზოლზე გამოყრილი მკვდარი ფრინველებისა და დელფინების შესახებ. ამ საკითხთან დაკავშირებით ჩაიწერა ინტერვიუ აფხაზეთის საინფორმაციო ცენტრის კორესპონდენტთან.

გარემოს დაცვის სპეციალისტები მონაწილეობდნენ კლიმატის სამოქმედო გეგმის ტექნიკურ სამუშაო ჯგუფებში.

ამჟამად, საქართველოს გარემოს დაცვისა და სოფლის მეურნეობის სამინისტროში წარსადგენად, მიმდინარეობს მუშაობა გარემოს დაცვის კუთხით „ორჰუსის“ კონვენციის მეექვსე ეროვნული ანგარიშის განახლებასთან დაკავშირებულ წინადადებათა მომზადების საკითხზე.

**სამინისტროს სისტემაში შემავალი სუბიექტების (სსიპ-ებისა და ა(ა)იპ–ის) მიერ 2024 წლის 6 თვეში განხორციელებული აქტივობები**

***აფხაზეთის ქონების განკარგვისა და საწარმოთა მართვის სააგენტო***

სსიპ აფხაზეთის ქონების განკარგვისა და საწარმოთა მართვის სააგენტოს საქმიანობის სფეროს საანგარიშო პერიოდში წარმოადგენდა აფხაზეთის ავტონომიური რესპუბლიკის ქონების მართვა და განკარგვა, სარგებლობაში გადაცემა, აფხაზეთის ავტონომიური რესპუბლიკის წილობრივი მონაწილეობით შექმნილ საწარმოებში პარტნიორის/აქციონერის უფლებამოსილების განხორციელება.

*2024 წლის 3 თვის*  *ბიუჯეტი* -  437 800 ლარი, მ.შ. პროგრამული ბიუჯეტი - 44 289 ლარი.

*2024 წლის 6 თვის*  *ბიუჯეტი*  - 235 988 ლარი, ფაქტიური შესრულება - 232 262 (გეგმის 98,4%), მ.შ. პროგრამული ბიუჯეტი - 27 489 ლარი, ფაქტიური შესრულება - 27 489 (გეგმის 100%).

სააგენტოს, სხვადასხვა უწყებების მიერ *გადმოეცა:*

* *უძრავი ქონება*

სსიპ ეკონომიკური პროგრამების სააგენტოდან - სარგებლობის უფლებით, არსებობის ვადით უსასყიდლოდ ქ. თბილისში თამარაშვილის ქუჩა N15ა-ში სარდაფის სართულზე მდებარე 978,64კვ/მ-დან 427,84კვმ ფართი, საწყისი ღირებულებით 415 943,74 ლარი, საბალანსო 399 306, 13 ლარი. დაგროვილი ცვეთა 16 637, 61 ლარი.

* *53 841 ლარის მოძრავი ქონება.* კერძოდ:

|  |  |  |  |  |
| --- | --- | --- | --- | --- |
| **დასახელება** | **ვის გადაეცა** | **რ-ობა** | **საწყისი**  **ღირ-ბა** | **საბალანსო ღირ-ბა** |
| **Skoda Octavia - სახელმწიფო ნომრით II-632-IJ, ს/ნ TMBCK21ZXC2137214, გამოშვების თარიღი 2012 წელი** | აფხაზეთის ა/რ განათლებისა და კულტურის სამინისტრო | 1 | 9 700 | 8 314 |
| **TOYOTA CAMRY - სახელმწიფო ნომრით AD-077-MI, ს/ნ JTNBE40K803173455, გამოშვების თარიღი 2008 წელი** | ა(ა)იპ „აფხაზეთის ა/რ საინფორმაციო-ანალიტიკური ცენტრი“ | 1 | 11 300 | 9 769,79 |
| **ლეპტოპი hp** | 1 | 450 | 450 |
| **პრინტერი ricoh sp311sfn** | 1 | 550 | 430,83 |
| **წყლის გამაცხელებელი ავზი** | 1 | 330 | 330 |
|  | ჯანმრთელობის მსოფლიო ორგანიზაციის (ჯანმო) საქართველოს ოფისი |  | **ერთ. ღირ-ბა** | **ჯამ.ღირ-ბა** |
| **პაციენტის ვენტილატორი (ჟანგბადის აპარატი)** | 2 | 7 192,22 | 14 383 |
| **კარდიომონიტორი (პაციენტის მონიტორი) Biocare PM-900** | 10 | 1 404,3 | 14 043 |
| **სამედიცინო საქონელი (ხელთათამანები, ნიღბები, რესპირატორები)** |  |  | 6 120 |
| **სულ** |  |  |  | **53 840,62** |

სააგენტოს მიერ, სხვადასხვა უწყებებს ***გადაეცა*** ჯამურად ***53 350 ლარის მოძრავი ქონება.*** კერძოდ:

|  |  |  |  |  |
| --- | --- | --- | --- | --- |
| **დასახელება** | **ვის გადაეცა** | **რ-ობა** | **ერთ. ღირ-ბა** | **ჯამური ღირ-ბა** |
| **კონდიციონერი midia AG-12N8C2 Loniser, CPV 42512200** | შპს „სამედიცინო ცენტრის „დიომედი+“ ფოთის ფილიალი | 7 | 1 343 | 9 401 |
| **ფლუორესცენტრული იმუნოლოგიური ანალიზატორი-მოდელი FS-114, დასახელება- Finecare FIA Meter II Plus SE, 19 ერთი) ცალი, (თერმული პრინტერი, Wi-fi LIS/HIS სისტემებთან, RS 232 და Ethernet პორტი, USB პორტი 4 ერთეული)** |  | 1 990 | 1 990 |
| **ელექტროკარდიოგრაფი CM1200A/20770, CPV 33123200** | 1 | 2 850 | 2 850 |
| **პაციენტის ვენტილატორი (ჟანგბადის აპარატი)** | 1 | 7 192,22 | 7 192,22 |
| **პაციენტის ვენტილატორი (ჟანგბადის აპარატი)** | შპს „სამედიცინო ცენტრის „დიომედი+“ სენაკის ფილიალი | 1 | 7 192,22 | 7 192,22 |
| **კარდიომონიტორი (პაციენტის მონიტორი) Biocare PM-900** | 3 | 1404,3 | 4213 |
| **კარდიომონიტორი (პაციენტის მონიტორი) Biocare PM-900** | შპს „სამედიცინო ცენტრის „დიომედი+“ წყალტუბოს ფილიალი | 2 | 1404,3 | 2808,6 |
| **კარდიომონიტორი (პაციენტის მონიტორი) Biocare PM-900** | შპს „სამედიცინო ცენტრის „დიომედი+“ ხობის ფილიალი | 3 | 1404,3 | 4213 |
| **სამედიცინო საქონელი (ხელთათამანები, ნიღბები, რესპირატორები, საინფორმაციო აბრები)** | შპს „სამედიცინო ცენტრის „დიომედი+“ |  |  | 3613 |
| შპს „სამედიცინო ცენტრის „დიომედი-აფხაზეთი“ |  |  | 1612 |
| შპს „სამედიცინო ცენტრის „დიომედი“ |  |  | 2006 |
| **ლეპტოპი** | შპს „სამედიცინო ცენტრის „დიომედი“ | 1 | 450 | 450 |
| **პრინტერი - ricoh sp311sfn** | 1 | 550 | 430,83 |
| **წყლის გამაცხელებელი ავზი** | 1 | 300 | 300 |
| **კომპიუტერის მონიტორი** | შპს „სამედიცინო ცენტრის „დიომედი“ გლდანის ფილიალი | 1 | 150 | 150 |
| 1 | 140 | 140 |
| 1 | 230 | 230 |
| **ძირითადი და მცირე ფასიანი აქტივები** | აფხაზეთის ავტონომიური რესპუბლიკის ჯანმრთელობისა და სოციალური დაცვის სამინისტრო |  |  | 4558,12 |
| **სულ** |  |  |  | **53 349,99** |

სააგენტოში შექმნილი მუდმივმოქმედი სააუქციონო კომისიის გადაწყვეტილების საფუძველზე ელექტრონულ აუქციონზე 2024 წლის I კვარტალში გატანილ იქნა და გასხვისდა სააგენტოს ბალანსზე რიცხული ავტომანქანა NISSAN LEAF სახელმწიფო ნომრით PH-932-PH, ტრანსპორტის საიდენტიფიკაციო ნომერი JN1FAAZE0U0005812, ფერი ლურჯი 3/8, გამოშვების წელი 2011. აუქციონის შედეგად მიღებულმა შემოსავლებმა შეადგინა 4 600 ლარი.

საანგარიშო პერიოდში:

* განხორციელდა სახელმწიფოს 100%-იანი წილობრივი მონაწილეობით დაფუძნებული შპს-ების 2023 წლის წლიური ფინანსური ანგარიშების მიღება-დამუშავება;
* მომზადდა შპს-ების საქმიანობის ამსახველი წლიური ფინანსური შედეგების ანალიზი, სადაც ეკონომიკური მაჩვენებლები შედარებულ იქნა გასული წლის შესაბამის პერიოდთან მიმართებაში. ანალიზში განხილული იყო მოგება-ზარალის, შემოსავლების, საწარმოთა მიერ გაწეული ხარჯებისა და სხვა მაჩვენებლების კლება-ზრდის ცვალებადობის მიზეზები;
* დამუშავდა სახელმწიფოს 100%-იანი წილობრივი მონაწილეობით დაფუძნებული საწარმოების ახალი ფინანსური ანგარიში ,,აფხაზეთის ავტონომიური რესპუბლიკის 2023 წლის სახელმწიფო საწარმოების საკასო შესრულების მაჩვენებლების შედარება შესაბამისი პერიოდის გეგმასთან“;
* განხილულ იქნა შპს-ების მიერ წარმოდგენილი 2023 წლის ბიზნეს-გეგმების პროექტები, ასვე განხორციელდა ბიზნეს-გეგმებში ასახული პარამეტრების გასული საანგარიშო წლის მაჩვენებლებთან შედარება შესრულებადი ვალდებულებების სწორი დაგეგმარების მიზნით. საწარმოთა ხელმძღვანელობასთან შესაბამისი კონსულტაციის შემდგომ გეგმების პროექტებში შეტანილ იქნა კორექტირებები, რის შემდეგ ბიზნეს-გეგმების პროექტები დამტკიცდა;
* განხორციელდა საწარმოების რეორგანიზაციის (შერწყმა)პროცესის მონიტორინგი;
* განხილული და მომზადებული იყო სახელმწიფოს 100%-იანი წილობრივი მონაწილეობით დაფუძნებული შპს-ების მატერიალურ-ტექნიკური ბაზის გაუმჯობესებასთან დაკავშირებული წინადადებები და რეკომენდაციები.

2024 წლის 01 აპრილს დაიწყო რეორგანიზაცია აფხაზეთის ავტონომიური რესპუბლიკის მთავრობის 2024 წლის 28 მარტის N5 დადგენილებისა (რომელიც ძალაში შევიდა 14 მაისიდან) და აფხაზეთის ავტონომიურ რესპუბლიკის ფინანსთა და ეკონომიკის მინისტრის 2024 წლის 29 მარტის N01/18 ბრძანების საფუძველზე. გაუქმდა საწარმოთა მართვის დეპარტამენტი და 2024 წლის 01 მაისის ხელშეკრულების საფუძველზე აფხაზეთის ავტონომიური რესპუბლიკის საკუთრებაში არსებული წილები უსასყიდლოდ მართვის უფლებით გადაეცა აფხაზეთის ავტონომიური რესპუბლიკის ჯანმრთელობისა და სოციალური დაცვის სამინისტროს. რეორგანიზაცია განხორციელდა გეგმის შესაბამისად საქართველოს კანონმდებლობების დაცვით.

სააგენტოში ხორციელდებოდა 2 მიზნობრივი პროგრამა:

* **„ოკუპირებულ აფხაზეთის ავტონომიური რესპუბლიკის ტერიტორიაზე განთავსებული სახელმწიფო უძრავი ქონების საკადასტრო აღწერა“**

***2024 წლის წლიური დაზუსტებული ბიუჯეტი -*** 33 600 ლარი.

***2024 წლის 6 თვის ბიუჯეტი*** -  16 800 ლარი, ფაქტიური შესრულება - 16 800 ლარი (100%).

**მიზანი** - აფხაზეთის ოკუპირებულ ტერიტორიაზე განთავსებული სახელმწიფო უძრავი ქონების რეესტრის შექმნა, პირველადი სარეგისტრაციო დოკუმენტაციის მოძიება, მათი

დამუშავება და სსიპ საჯარო რეესტრის ეროვნულ სააგენტოში რეგისტრაცია შესაბამისი წესით.

**შედეგი -** პროგრამის ფარგლებში, საანგარიშო პერიოდში დამუშავებულია 21 ობიექტი ArcMap პროგრამაში შესაბამისი წესის სრული დაცვით. (მომზადებულია საკადასტრო აგეგმითი/აზომვითი ნახაზები), რაზედაც მომზადებულია საკადასტრო აზომვითი/აგეგმვითი ნახაზები. მოძიებული ინფორმაცია მოიცავს გალისა და ოჩამჩირის ტერიტორიაზე განთავსებულ სახელმწიფო ობიექტებს. კერძოდ:

|  |  |
| --- | --- |
| *გალი (17 ობიექტი)*   * პირველი საშუალო სკოლა; * მესამე საშუალო (რუსული) სკოლა; * მეოთხე საშუალო სკოლა; * გალის ცენტრალური სავაჭრო ცენტრი; * გალის ნევთობაზა; * გალის რკინიგზის სადგური; * გალის სასამართლო, პროკურატურის შენობა * სახანძროს შენობა; * კულტურის სახლი; * პოლიციის განყოფილება; * სამრეწველო გაერთიანება; * ტანსაცმლის სავაჭრო ცენტრი; * ზემო ბარღების ჩაის ფაბრიკა; * ზემო ბარღების კულტურის შენობა; * ზემო ბარღები საავადმყოფოს შენობა; * ზემო ბარღების საბჭოს შენობა; * ზემო ბარღების საჯარო სკოლა; | *ოჩამჩირე (4 ობიექტი)*   * რუსული სკოლა * ოჩამჩირის რაიონული აღსრულების სამსახური; * პირველი საშუალო სკოლა; * კულტურის სახლი |

* **,,სსიპ აფხაზეთის ქონების განკარგვისა და საწარმოთა მართვის სააგენტოს მართვაში არსებული კერძო სამართლის იურიდიული პირების (შპს) მარკეტინგული მომსახურება“ [[1]](#footnote-1)**

*2024 წლის წლიური დაზუსტებული ბიუჯეტი -* 10 689 ლარი.

*2024 წლის 6 თვის ბიუჯეტი* -  10 689 ლარი, ფაქტიური შესრულება - 10 689 ლარი (100%).

**მიზანი** - ციფრული მარკეტინგის დანერგვა და განხორციელება

**შედეგი -** პოლიკლინიკების ცნობადობის ზრდისთვის დაიგეგმა სამედიცინო აქტივობების ციკლი #თქვენიჯანრმთელობისთვის. უფასო სამედიცინო აქტივობების ციკლის #თქვენიჯანმრთელობისთვის ფარგლებში გაიმართა 3 სამედიცინო აქცია თბილისში (საბურთალოსა და გლდანის ფილიალები), რომლის ფარგლებშიც განხორციელდა 300-ზე მეტი ვიზიტი სხვადასხვა პროფილის სპეციალისტებთან.

2024 წლის 7 მარტს, ქალთა საერთაშორისო დღესთან დაკავშირებით, აფხაზეთის ავტონომიური რესპუბლიკის ფინანსთა და ეკონომიკის სამინისტროს ორგანიზებით და აფხაზეთის ქონების განკარგვისა და საწარმოთა მართვის სააგენტოს და აფხაზეთის ავტონომიური რესპუბლიკის სავაჭრო-სამრეწველო პალატის მხარდაჭერით, აფხაზეთიდან დევნილი მცირე მეწარმე ქალბატონებისთვის ჩატარდა უფასო სამედიცინო აქცია. აქციის ფარგლებში, მეწარმეებმა მიიღეს უფასო კონსულტაციები რამდენიმე პროფილის ექიმთან.

ჩაუტარდათ ენდოკრინოლოგიური და გინეკოლოგიური ექოსკოპიური გამოკვლევები. ღონისძიების უმთავრეს დანიშნულებას წარმოადგენდა აფხაზეთიდან დევნილი მეწარმე ქალბატონების ჯანმრთელობის მდგომარეობის ხელშეწყობა და ცნობიერების ამაღლება ზემოაღნიშნულ მნიშვნელოვან სფეროებთან დაკავშირებით.

*სააგენტოში 2024 წლის 01 აპრილს დაიწყო რეორგანიზაცია აფხაზეთის ავტონომიური რესპუბლიკის მთავრობის 2024 წლის 28 მარტის N5 დადგენილებისა (ძალაში შევიდა 14 მაისიდან) და აფხაზეთის ავტონომიურ რესპუბლიკის ფინანსთა და ეკონომიკის მინისტრის 2024 წლის 29 მარტის N01/18 ბრძანების საფუძველზე. გაუქმდა საწარმოთა მართვის დეპარტამენტი და 2024 წლის 01 მაისის ხელშეკრულების საფუძველზე, აფხაზეთის ავტონომიური რესპუბლიკის საკუთრებაში არსებული წილები, უსასყიდლოდ მართვის უფლებით გადაეცა აფხაზეთის ავტონომიური რესპუბლიკის ჯანმრთელობისა და სოციალური დაცვის სამინისტროს.*

## სსიპ ეკონომიკური პროგრამების სააგენტო

სააგენტოს საქმიანობის ძირითად მიმართულებას წარმოადგენდა აფხაზეთიდან იძულებით გადაადგილებული და აფხაზეთის ოკუპირებულ ტერიტორიაზე ლეგიტიმურად მცხოვრები პირების ეკონომიკური, მათ შორის აგრარული საქმიანობის წამოწყებისა და/ან გაძლიერების ხელშეწყობა როგორც მატერიალურ-ტექნიკური მხარდაჭერისა და თანადაფინანსების გზით, ასევე გარკვეული ეკონომიკური სერვისების მიწოდების მეშვეობით, აღნიშნული მიზნობრივი ჯგუფის ჩართულობისა და ინტეგტრირების ხელშეწყობა ქვეყნის მდგრად ეკონომიკურ პროცესებში. სააგენტო ზემოხსენებული მიზნების მისაღწევად თავის საქმიანობას ახორციელებს მიზნობრივი პროგრამების (ქვეპროგრამების) მეშვეობით. მიზნობრივი პროგრამების (ქვეპროგრამების) ფარგლებში შემოსული განაცხადების შეფასებისათვის შეიქმნა შესაბამისი კომისია.

***2024 წლის 6 თვის ბიუჯეტი*** -  690 910 ლარი, ფაქტიური შესრულება - 688 289 (გეგმის 99,6%), მ.შ. პროგრამული ბიუჯეტი - 200 120 ლარი, ფაქტიური შესრულება - 198 748 (გეგმის 99,3%).

საანგარიშო პერიოდში სააგენტოში ხორციელდებოდა 2 მიზნობრივი პროგრამა, რომელთა განუყოფელ და შემადგენელ ნაწილს წარმოადგენს 6 ქვეპროგრამა, კერძოდ:

**ეკონომიკური სერვისების მიწოდება**

* დასაქმების ხელშეწყობა
* ეკონომიკური საქმიანობის მომსახურეობა
* ეკონომიკური მომსახურეობა აფხაზეთის ოკუპირებულ ტერიტორიაზე

ინფრასტრუქტურული პროექტების მომზადების მომსახურეობა

**ეკონომიკური საქმიანობის მხარდაჭერა**

* დევნილთა სამეწარმეო საქმიანობის ხელშეწყობა
* სასოფლო-სამეურნეო და ენდემური კულტურების წარმოების მხარდაჭერა.
* **პროგრამა „ეკონომიკური სერვისების მიწოდება“**

***2024 წლის 6 თვის ბიუჯეტი*** - 113 920 ლარი, ფაქტიური შესრულება - 113 532 ლარი (99,7%).

**მიზანი -** დასაქმების/თვითდასაქმების ხელშეწყობა, ძირითადად დევნილთა მიერ პროფესიული საქმიანობის წამოწყებისა და განვითარების მხარდაჭერის გზით. ასევე, მიზნობრივი ჯგუფისათვის სხვადასხვა სახის ეკონომიკური მომსახურეობისა და სერვისების გაწევა და მიწოდება.

ქვეპროგრამები:

* **„დასაქმების ხელშეწყობა“**

***2024 წლის 6 თვის ბიუჯეტი*** - 20 810 ლარი, ფაქტიური შესრულება - 20 782 ლარი (99,9%).

**მიზანი -** ეკონომიკური და პროფესიული საქმიანობის წამოწყებისა და განვითარების პროცესში მიზნობრივი ჯგუფის დასაქმების/თვითდასაქმების ხელშეწყობა შესაბამისი პროფესიულ-ტექნიკური აქტივებისა (არაუმეტეს 3 მატერიალურ-ტექნიკური აქტივისა ჯამური ღირებულებით მაქსიმუმ 2 500 ლარი) და, საჭიროების შემთხვევაში, პროფესიულ-ტექნიკური უნარ-ჩვევების უზრუნველყოფის გზით.

**შედეგი -** მ.წ. 4 მარტს გამოცხადდა კონკურსი.განცხადების მიღება მიმდინარეობდა მ.წ. 4 მარტიდან 4 აპრილამდე. შემოსული განცხადებების რაოდენობამ შეადგინა 91. პირველადი მონიტორინგისა და გადარჩევის შედეგად 90 განაცხადი დაშვებულ იქნა საკონკურსო განხილვაზე. შეფასების კომისიის მუშაობის შედეგად გამოვლინდა 30 გამარჯვებული ბენეფიციარი, რომელთაც ზემოხსენებული კრიტერიუმების საფუძველზე მიიღეს ყველაზე მაღალი ქულები. ამჟამად მიმდინარეობს გამარჯვებული ბენეფიციარების მიერ მოთხოვნილი აქტივების შესყიდვებთან დაკავშირებით საქართველოს კანონმდებლობით განსაზღრული შესაბამისი პროცედურები. ეს პროცესი დასრულდება მ.წ. მე-3 კვარტალში, რომლის შემდგომ მოხდება ბენეფიციარების უზრუნველყოფა მოთხოვნილი აქტივებით სათანადო დოკუმენტაციების გაფორმების საფუძველზე (ხელშეკრულება და მიღბა-ჩაბარების აქტები). ასევე გათვალისწინებული იქნება კონტროლისა და მონიტორინგის მექანიზმები.

* **„ეკონომიკური საქმიანობის მომსახურეობა“**

***2024 წლის 6 თვის ბიუჯეტი*** - 27 370 ლარი, ფაქტიური შესრულება - 27 021 ლარი (98,7%).

**მიზანი -** აფხაზეთიდან იგპ-თა და აფხაზეთის ოკუპირებულ ტერიტორიაზე ლეგიტიმურად მცხოვრები მოსახლეობისთვის, კომპეტენციის ფარგლებში, ეკონომიკური მომსახურების გაწევა და შესაბამისი სერვისების მიწოდება რუხის საინფორმაციო-საკონსულტაციო ცენტრის „აფხაზეთი“ ჩართულობით.

საანგარიშო პერიოდში საინფორმაციო-საკონსულტაციო ცენტრის აქტივობა შეიცავდა შემდეგ მიმართულებებს:

* კონსულტაციების გზით აფხაზეთიდან დევნილთა ჩართულობის ხელშეწყობა ადგილობრივ, სახელმწიფო (განსაკუთრებით, „აწარმოე საქართველოში“ და „დანერგე მომავალი“) და საერთაშორისო პროგრამებსა და პროექტებში;
* აფხაზეთიდან დევნილებისათვის დახმარების გაწევა ბიზნეს-პროექტების შედგენასა და შესაძლო დაფინანსების წყაროების მოძიებაში;
* გარკვეული აგრო-სერვისის მიწოდება, მათ შორის დახმარება მიწის, ფოთლისა და წყლის შემადგენლობის მონაცემებისა და პარამეტრების გამოვლენაში. ასევე, მიზნობრივი ჯგუფისათვის შეფუთვა-დაფასოების სერვისის მიწოდება;
* დევნილთა მომართვიანობის საფუძველზე ხორციელდებოდა კრებსითი ანალიტიკური მასალების მომზადება იგპ-თა ეკონომიკური და სამეწარმეო საქმიანობის განვითარებისათვის შესაბამისი მოთხოვნებსა და საჭიროებასთან დაკავშირებით;
* სამეგრელო-ზემო სვანეთის რეგიონში დასახლებული აფხაზეთიდან დევნილებისა და გალის ოკუპირებული ტერტიტორიაზე ლეგიტიმურად მცხოვრები მოსახლეობის ჭრილში, ცენტრი აქტიურად მუშაობს სააგენტოს პროგრამების (ქვეპროგრამების) განხორციელებაში.

**შედეგი -** რუხის საინფორმაციო-საკონსულტაციო ცენტრში, საანგარიშო პერიოდში, აფხაზეთიდან 200-მდე იგპ-ს და ოკუპირებულ ტერიტორიაზე მცხოვრებ პირს გაეწია სათანადო კონსულტაცია/დახმარება, მომსახურეობა და სერვისი.

* **„ეკონომიკური მომსახურეობა აფხაზეთის ოკუპირებულ ტერიტორიაზე“**

***2024 წლის 6 თვის ბიუჯეტი*** - 49 240 ლარი, ფაქტიური შესრულება - 49 239 ლარი (100%).

**მიზანი -** აფხაზეთის ოკუპირებულ ტერიტორიაზე ლეგიტიმურად მცხოვრემი მოსახლეობის მხარდაჭერა სასოფლო-სამეურნეო საქმიანობის მიმართულებით - ვეტერინარული მომსახურეობა და მცენარეთა დაცვა (ძირითადად „აზიურ ფაროსანასთან“ ბრძოლასთან დაკავშირებით). ასევე ქვეყნის სტრატეგიული დოკუმენტების („ჩართულობა თანამშრომლობის გზით“ და „ნაბიჯი უკეთესი მომავლისკენ“) და სააგენტოს დებულების მიხედვით გათვალისწინებით, და სააგენტოს დებულების მიხედვით, ქვეპროგრამაში გათვალისწინებულია გარკვეული სავაჭრო-ეკონომიკური ღონისძიებების მხარდაჭერა, რაც ხელს შეუწყობს აფხაზეთის კონფლიქტის დარეგულირებას.

ქვეპროგრამა ფაქტობრივად შედგება სამი ნაწილისაგან:

* ვეტერინარული მომსახურეობის გაწევა გალის ოკუპირებულ ტერიტორიაზე;
* სახელმწიფო პროგრამის ფარგლებში “აზიური” ფაროსანას წინააღმდეგ ბრძოლასთან დაკავშირებით, შესაბამისი ღონისძიებების გატარება გალის ოკუპირებულ ტერიტორიაზე;
* აფხაზეთის კონფლიქტის მშვიდობიანი დარეგულირების კონტექსტში, საქართველოში დარეგისტრირებული სპეციალური საწარმოების მეშვეობით სპეციფიკური სავაჭრო-ეკონომიკური ღონისძიებების მხარდაჭერა აფხაზეთის ოკუპირებულ ტერიტორიაზე.

**შედეგი**

* *ვეტერინარული მომსახურეობის გაწევა გალის ოკუპირებულ ტერიტორიაზე* სააგენტოს მიერ დამტკიცებული, აფხაზეთის ოკუპირებულ ტერიტორიაზე მცხოვრები 8 ვეტსპეციალისტის მიერ განხორციელდა კვლევა, რომლის საფუძველზე, არსებული კანონმდებლობის მიხედვით, შესყიდულ იქნა 20 599 ლარის ვეტმედიკამენტები გალის ოკუპირებულ ტერიტორიაზე შესაბამისი ვეტმომსახურეობას გაწევის მიზნით;
* *“აზიური” ფაროსანას წინააღმდეგ ბრძოლასთან დაკავშირე*ბით *შესაბამისი ღონისძიებების გატარება გალის ოკუპირებულ ტერიტორიაზე*

გალის ოკუპირებული ტერიტორიის 11 ზონის მიხედვით, სააგენტოს მიერ დამტკიცდა აფხაზეთის ოკუპირებულ ტერიტორიაზე მცხოვრები 11 კოორდინატორი, რომლებმაც მომავალში უნდა უზრუნველყონ სააგენტოზე გადმოცემული ქიმიური პრეპარატის

„ბიფენტრინის“ გადატანა გალის ოკუპირებულ ტერიტორიაზე და გადანაწილება იქ ლეგიტიმურად მცხოვრებ მოსახლეობაზე. მომზადდა სათანადო ინფორმაცია შესაწამლი აპარატის „ბიფენტრინის“ გადანაწილებაზე ზემოხსენებულ კოორდინატორებსა და მათზე დაკისრულ სოფლებზე. ამ ინფორმაციის შესაბამისად, გალის ოკუპირებული რაიონისათვის აუცილებელია ჯამში 10 000 ლიტრი „ბიფენტრინი“:

* მრავალწლიანი კულტურების ერთჯერადი შეწამვლისათვის 12820 ჰა-ზე - 7700 ლიტრი „ბიფენტრინი“;
* ერთწლიანი კულტურების ერთჯერადი შეწამვლისათვის 7700 ჰა-ზე - 2300 ლიტრი „ბიფენტრინი“;
* *სპეციალური სტატუსის მქონე საწარმოს შპს „ამზა ინვესტის“ პროექტ-ინიციატივა*

სპეციალური სტატუსის მქონე საწარმოს შპს „ამზა ინვესტის“ პროექტ-ინიციატივის მხარდაჭერა გულისხმოს სააგენტოს მიერ აფხაზეთში ცნობილი, ტრადიციული და ამჟამად ნოსტალგიური გამაგრილებელი სასმელის „არადუს“ შეძენას კონტროლირებად ტერიტორიაზე, შემდგომში ზემოხსენებული სპეცსაწარმოს მეშვეობით აფხაზეთის ოკუპირებულ ტერიტორიაზე მისი გადატანისა და სავაჭრო სივრცეში მოხვედრის მიზნით.ამასთან დაკავშირებით გაიმართა შესაბამისი შეხვედრები და კონსულტაციები, რომლის შედეგად შემუშავდა პროექტ-ინიციატივის განხორციელების კონკრეტული მექანიზმები, რომლის შესახებ რეაგირებისათვის მიემართა აფხაზეთის ა/რ მთავრობის თავჯდომარეს. შესაბამისი რეზოლუციის მიღების შემდგომ, სააგენტომ დაიწყო ზემოაღნიშნული მექანიზმის ამოქმედება, მათ შორის გამარტივებული წესით შესყიდვის მიღების ნებართვა, ჩამომსხმელი კომპანიის მოძიება და ა.შ.

* **„ინფრასტრუქტურული პროექტების მომზადების მომსახურეობა“**

***2024 წლის 6 თვის ბიუჯეტი*** - 16 500 ლარი, ფაქტიური შესრულება - 16 490 ლარი (99.9%).

**მიზანი -** მიზნობრივი ჯგუფის საცხოვრებელი, სამუშაო და სოციალურ-ეკონომიკური პირობების გაუმჯობესების მიზნით შესაბამისი ობიექტების დეფექტური აქტებისა და ხარჯთაღრიხცხვის შედგენა

**შედეგი** - შემუშავდა ქვეპროგრამის განხორციელების დებულება, რომლის მიხედვით, წინა წლების პრაქტიკის გათვალისწინებით, ზემოხსენებულ მომსახურეობას სააგენტო განახორციელებს აფხაზეთის ავტონომიური რესპუბლიკის სტრუქტურებთან დადებული ხელშეკრულებების საფუძველზე. საანგარიშო პერიოდში ინფრასტრუქტური მომსახურეობა გაეწია 22 ობიექტს.

* **პროგრამა „ეკონომიკური საქმიანობის მხარდაჭერა“**

***წლიური დაზუსტებული ბიუჯეტი -*** 182 560 ლარი, ფაქტიური შესრულება - 86 200 ლარი (98.9%).

***2024 წლის 6 თვის ბიუჯეტი*** - 86 200 ლარი, ფაქტიური შესრულება - 85 216 ლარი (99%).

**მიზანი -** მატერიალურ-ტექნიკური მხარდაჭერისა და/ან თანადაფინანსების გზით, მიზნობრივი ჯგუფის ეკონომიკური და სამეწარმეო საქმიანობის, მათ შორის აგრარული მიმართულებით, ხელშეწყობა და გაძლიერება.

ქვეპროგრამები:

* **„დევნილთა სამეწარმეო საქმიანობის გაძლიერება“**

***2024 წლის 6 თვის ბიუჯეტი*** - 52 600 ლარი, ფაქტიური შესრულება - 52 256 ლრი (99,3%).

**მიზანი -** აფხაზეთიდან დევნილთა უკვე არსებული სამეწარმეო საქმიანობის გაძლიერება მათი საქმიანი წინადადებებისა და ბიზნეს-პროექტების მატერიალურ-ტექნიკური მხარდაჭერის გზით (არაუმეტეს 3 მატერიალურ-ტექნიკური აქტივისა ჯამური ღირებულებით მაქსიმუმ 7 000 ლარი).

**შედეგი** - მ.წ. 19 მარტს გამოცხადდა კონკურსი.განცხადების მიღება მიმდინარეობდა მ.წ. 19 მარტიდან 30 აპრილამდე. შემოსული განცხადებების რაოდენობამ შეადგინა 107. განაცხადების შემოსვლის პარალერულად მიმდინარეობდა მათი პირველადი მონიტორინგი-გადარჩევა. 103 აპლიკაცია განსახილველად გადაეცა შეფასების კომისიას, რომელმაც ქვეპროგრამის დებულებაში დაფიქსირებული კრიტერიუმების მიხედვით, მინიჭებული ქულების სისტემის საფუძველზე, გამოავლინა 22 გამარჯვებული ბენეფიციარი. ამჟამად მიმდინარეობს გამარჯვებული ბენეფიციარების მიერ მოთხოვნილი აქტივების შესყიდვებთან დაკავშირებით საქართველოს კანონმდებლობით განსაზღრული შესაბამისი პროცედურები. ეს პროცესი დასრულდება მ.წ. მე-3 კვარტალში, რომლის შემდგომ მოხდება ბენეფიციარების უზრუნველყოფა მოთხოვნილი აქტივებით სათანადო დოკუმენტაციების გაფორმების საფუძველზე (ხელშეკრულება და მიღბა-ჩაბარების აქტები), სადაც ასევე გათვალისწინებული იქნება კონტროლისა და მონიტორინგის მექანიზმები.

* **„სასოფლო-სამეურნეო და ენდემური კულტურების წარმოების მხარდაჭერა“**

***2024 წლის 6 თვის ბიუჯეტი*** - 33 600 ლარი, ფაქტიური შესრულება - 32 960 ლარი (98,1%).

**მიზანი -** მიზნობრივი ჯგუფის მხარდაჭერა სასოფლო-სამეურნეო პროდუქციის წარმოებისა და გადამუშავების პროცესში, რომლის შედეგად მოხდება მათი აგრარული საქმიანობის განვითარება-გაძლიერება და შესაბამისად სოციალურ-ეკონომიკური მდგომარეობის გაუმჯობესება.

**შედეგი**

* ჩატარდა ბაზრის კვლევა, რომლის შედეგად გამოვლინდა მოთხოვნადი ნერგები როგორც კონტროლირებად, ასევე ოკუპირებულ ტერიტორიაზე (ძირითადადციტრუსები, ტყემალი და ქლიავი). ასევე გამოვლინდა იმ აგროტექნიკის სია, რომელიც მაღალმოთხოვნადია გალის ოკუპირებულ ტერიტორიაზე (ძირითადად, შესასხური აპარატები, სახერხი აპარატურა, მოტობლოკები და სხვა);
* ასევე ჩატარებული კვლევების საფუძველზე ნათლად გამოიკვეთა აფხაზეთიდან დევნილების მაღალი დაინტერესება სასათბურე კონსტრუქციებით. ამიტომ შესაბამისი დაფინანსების არსებობის შემთხვევაში (მათ შორის, საკუთარი სახსრებიდან), მე-4 კვარტალში იგეგმება სასათბურე კონსტრუქციებზე (2-3 ცალზე) კონკურსის გამოცხადება;
* სახელმწიფო პროგრამის „დანერგე მომავალი“ ფარგლებში აფხაზეთიდან დევნილი ბენეფიციარების თანადაფინანსების მიზნით, მ.წ. 12 მარტს გამოცხადდა განაცხადების მიღება, რომელიც დასრულდა მ.წ. 12 აპრილს. მიზნობრივი ჯგუფის წარმომადგენლებისაგან განაცხადი თანადაფინანსების თხოვნით არ შემოსულა;
* ჩატარდა სააგენტოს სარგებლობაში არსებულ მიწის ნაკვეთზე კრწანისში მინი სასათბურე კონსტრუქციების განახლება მარადმწვანე კულტურებისა და ნერგების წარმოების მიზნით;

კრწანისის მიწის ნაკვეთზე არსებულ მინი სათბურებში დაკალმებული ნერგები (32 კვიპაროსი, 5 ტუია და 10 ბზა) გადაეცა აფხაზეთის ავტონომიური რესპუბლიკის

* განათლებისა და კულტურის სამინისტროს სენაკის N7 საჯარო სკოლის ტერიტორიაზე რეკრეაციული ზონის მოსაწყობად;
* მიმდინარე წლის 29 მარტს ქ. თბილისში, დევნილთა კომპაქტურ ჩასახლებაში, ჩატარდა გამწვანების ღონისძიება, სადაც დაირგო მაცხოვრებლების მიერ მოთხოვნილი 5 ძირი ტუია და 10 ძირი კიპარისის ნერგი;
* მ.წ. 22 აპრილს, დედამიწის დღესთან დაკავშირებით, ქ. ქუთაისის ავტოქარხნის რაიონში, ა. წერეთლის სახელობის უნივერსიტეტის ტერიტორიაზე გამწვანების აქციისთვის სააგენტომ უზრუნველყო 40 ძირი ელდარის ფიჭვის, 10 ძირი ტუიას ნერგი და 10 ძირი კოლხური ბზის ნერგები.

## სსიპ აფხაზეთიდან იძულებით გადაადგილებულ პირთა სტაჟირების, კვალიფიკაციის ამაღლებისა და დასაქმების ხელშეწყობის ცენტრი ,,ბიზნეს-ინკუბატორი“

**ბიზნეს ინკუბატორის საქმიანობის სფეროს წარმოადგენდა აფხაზეთიდან იგპ-თა დასაქმება, სტაჟირება/კვალიფიკაციის ამაღლება, ინოვაციური პროექტების შემუშავება/განხორციელება, სამეწარმეო სუბიექტებთან, საერთაშორისო და ადგილობრივ არასამთავრობო ორგანიზაციებთან, სახელმწიფო და ადგილობრივი თვითმმართველობის დაწესებულებებთან  თანამშრომლობა. 2024 წლის დასაწყისისათვის *დასაქმებულთა* რაოდენობა შეადგენდა 7 პირს.**

ბიზნეს ინკუბატორის სარგებლობაში არსებულ ფართებზე, 2024 წლის დასაწყისისთვის, 14 მეწარმესთან გაფორმებული იყო 18 ხელშეკრულება (მათ შორის ერთ მეწარმესთან 3, ორ მეწარმესთან - 2-2).

მიმდინარე წლის პირველ კვარტალში სამუშაო შეხვედრა ბიზნეს ინკუბატორის დირექტორის მოვალეობის შემსრულებელსა და ორგანიზაციის თანამშრომლებს შორის. დათვალიერებულ იქნა საწარმოო ფართები. მოსმენილ იქნა მეიჯარეების/მეწარმეების პრობლემები, მათი საქმიანობის შემაფერხებელი გარემოებები. გარდა ზემოაღნიშნულისა,

განხილულ იქნა ბიზნეს ინკუბატორის დებულებით გათვალისწინებული ამოცანები, მათი შესრულების აუცილებლობა.

მოქმედი კანონმდებლობის შესაბამისად, აფხაზეთის ავტონომიური რესპუბლიკის ფინანსთა და ეკონომიკის სამინისტროს შუამდგომლობის საფუძველზე, ბიზნეს ინკუბატორს, 2024 წლის 6 მარტის № 5/12936 წერილით, მიეცა განახლებული თანხმობა, იჯარით 5 წლის ვადით გასცეს მის სარგებლობაში არსებული შენობა-ნაგებობები და მიმდებარე ტერიტორია. აღნიშნული ახალი შეთანხმების საფუძველზე, ბიზნეს ინკუბატორმა მარტში გამოაცხადა აუქციონი მის სარგებლობაში არსებული შენობა-ნაგებობებისა და მიმდებარე ტერიტორიის იჯარით გაცემის მიზნით.

**ბიზნეს** ინკუბატორის მხარდაჭერით (აპლიკანტების, დონორების მოძიება, დახმარება პროექტების მომზადებაში) **2024 წლის I კვარტალში, USAID-ის პროექტის ფარგლებში, დაფინანსდა 4 ერთობლივი (4 ქართველი და 4 აფხაზი) ქართულ-აფხაზური ბიზნეს პროექტი ჯამური თანხით 10 472 ლარი. კერძოდ:**

|  |  |
| --- | --- |
|  | ლარი |
| იდეალის ჯიშის ნიგვზის ნერგები | 3 600 |
| მოტობლოკის შეძენა სანერგე მეურნეობის გაფართოებისათვის | 2 300 |
| რკინის ნაკეთობების წარმოებისათვის ხელსაწყოების შეძენა | 3 070 |
| ქალის ტანსაცმლის ბიზნესი | 1 502 |
| **სულ** | **10 472** |

ბიზნეს ინკუბატორში 2018-2022წ.წ. ხორციელდებოდა სსიპ შოთა რუსთაველის ეროვნული სამეცნიერო ფონდის მიერ დაფინანსებული 4-წლიანი საგრანტო პროექტი, რომლის მიზანს წარმოადგენდა ავტომატური მართვის მექანიზმით აღჭურვილი, ენერგოდამზოგი და უსაფრთხო, მასობრივი მოხმარების ქარძრავის წარმოება. საანგარიშო პერიოდში ბიზნეს ინკუბატორსა და შოთა რუსთაველის სამეცნიერო ფონდს შორის გაფორმებული №AR-18-2653 საგრანტო პროექტის ფარგლებში, ასევე ბიზნეს ინკუბატორის მიმართვის საფუძველზე, რუსთაველის ფონდის მიერ, ხელშეკრულების გეგმა-გრაფიკით გათვალისწინებული ვალდებულებების შესასრულებლად, კერძოდ საწარმოო ხაზის მოსაწყობად, განსაზღვრულ დამატებით ვადაში (2024 წლის 3 აპრილი), შეძენილ იქნა კომპიუტერული ტექნიკა - სამგანზომილებიანი 3 D პრინტერი.

სერვიტუტით დატვირთული, ამჟამად სავაჭრო კომპანია ,,დეილის” საკუთრებაში გადასული, საწარმოებთან მისასვლელი გზის გაუქმების გამო, მიმდინარე პერიოდში გაფორმდა გამარტივებული ხელშეკრულება შესყიდვების სააგენტოში, რომლის თანახმადაც, მოეწყო საწარმოებამდე მისასვლელი ალტერნატიული (ვიწრო) გზა.

## სსიპ - აფხაზეთის ავტონომიური რესპუბლიკის სავაჭრო-სამრეწველო პალატა

***2024 წლის 6 თვის ბიუჯეტი*** -  107 457 ლარი, ფაქტიური შესრულება - 106 071 ლარი (გეგმის 98,7%).

პალატის საქმიანობის პრიორიტეტულ მიმართულებებს საანგარიშო პერიოდში წარმოადგენდა მცირე და საშუალო ბიზნესის ხელშეწყობა, დახმარება მათ მიერ წარმოებული პროდუქციის რეალიზაციასა და პოპულარიზაციაში; ფინანსური წყაროების მოზიდვის მიზნით დახმარება პროექტების შედგენაში. მუდმივ განახლებად რეჟიმშია მეწარმეთა საქმიანობის განვითარებასა და პოპულარიზაციას მიზნით შექმნილი ბიზნეს კატალოგი, რომელიც ამ ეტაპზე აერთიანებს ინფორმაციას 90-ზე მეტი დევნილი მეწარმის შესახებ. ამ პერიოდში დაემატა ცნობა რვა მეწარმის შესახებ. ამჟამად, გაწევრინებულია აფხაზეთიდან დევნილი მცირე და საშუალო 55 მეწარმე, თუმცა პალატა მხარს უჭერს ასევე არაწევრ, აფხაზეთიდან დევნილ მეწარმეებსაც.

მ.წ. თებერვალში შედგა სამუშაო შეხვედრა აფხაზეთის ავტონომიური რესპუბლიკის სავაჭრო-სამრეწველო პალატის წარმომადგენლებსა და თბილისის საკრებულოს გენდერული საბჭოს ხელმძღვანელ ქალბატონ თინათინ ნიბლოშვილს შორის. შეხვედრისას განხილულ იქნა ორმხრივი თანამშრომლობის შესაძლებლობები აფხაზეთიდან დევნილი ქალი მეწარმეების ბიზნესსაქმიანობის ხელშეწყობის მიზნით. კერძოდ, ტრენინგებისა და გამოფენების ერთობლივად ჩატარების შესაძლებლობა. 2024 წლის 24 აპრილს გაფორმდა ურთიერთთანამშრომლობის მემორანდუმი, რომელიც მიზნად ისახავს ქალთა ეკონომიკურ გაძლიერებასა და მხარდაჭერას.

პალატის მხარდაჭერითა და ორგანიზებით 74 დევნილმა მეწარმემ, საკუთარი პროდუქციის წარდგენის/რეალიზაციის მიზნით, მონაწილეობა მიიღო გარე ვაჭრობებში. კერძოდ:

* 13 დევნილმა მეწარმემ მონაწილეობა მიიღო ,,საახალწლო სოფლის“ ბაზრობაზე ორბელიანის მოედანზე, რომელიც მიმდინარეობდა 2023 წლის 16 დეკემბერიდან მ.წ. 7 იანვრის ჩათვლით. სივრცე, რომელშიც მოეწყო საახალწლო ბაზრობა, ყოველდღიურად მასპინძლობდა ადგილობრივ მოსახლეობასა და უცხოელ ტურისტებს, მათ შეეძლოთ დაეთვალიერებინათ და შეეძინათ როგორც ადგილობრივი, ასევე აფხაზეთიდან დევნილი მეწარმეების პროდუქცია;
* თბილისში, პიონერთა სასახლის წინ გამართულ ყოველკვირეულ გარე ვაჭრობაში 27 მეწარმემ შეძლო საკუთარი პროდუქციის რეალიზაცია;
* მ.წ. 4 ივნისს შედგა აფხაზეთიდან დევნილი 34 მეწარმე ქალის პროდუქციის გამოფენა-გაყიდვა რიყის პარკის ტერიტორიაზე. ღონისძიების ორგანიზატორები იყვნენ აფხაზეთის ა/რ სავაწრო-სამრეწველო პალატა და და თბილისის მუნიციპალიტეტის საკრებულოს გენდერული საბჭო, თანაორგანიზატორები - აფხაზეთის ა/რ ფინანსთა და ეკონომიკის სამინისტრო და აფხაზეთის ა/რ განათლების და კულტურის სამინისტრო. ღონისძიებას მუსიკალურად აფორმებდნენ გოგონათა ვოკალურ-ინსტრუმენტული ანსამბლი ,,გუმბათი“ და ბავშვთა ქორეოგრაფიული ანსამბლი ,,აფხაზეთი“.

პროფესიული განვითარების ხელშეწყობის მიზნით, პალატის მხარდაჭერით, 49 დევნილმა მეწარმემ მონაწილეობა მიიღო სხვადასხვა სახის ტრენინგებში. კერძოდ:

* 25 დევნილი მეწარმეს ჩაუტარდა ტრენინგი თემაზე „ტექნოლოგიებზე დაფუძნებული ძალადობა გენდერული ნიშნით”. მეწარმე ქალბატონებმა მიიღეს ინფორმაცია ონლაინ, კიბერუსაფრთხოებისა და პირადი ინფორმაციის დაცვის თაობაზე. ტრენინგი შედგა თბილისის საკრებულოს გენდერული თანასწორობის საბჭოსთან თანამშრომლობით;
* შპს ,,ქიფზ“-თან თანამშრომლობით აფხაზეთიდან დევნილ 17 მეწარმეს ჩაუტარდა ტრენინგი QR ტერმინალის გადახდის სისტემასთან დაკავშირებით. მეარმეებმა მიიღეს ინფორმაცია QR კოდის სისტემის მეშვეობით ტერმინალის გამოყენებისა და თანხის გადახდის ინოვაციურ მეთოდზე. ასევე მეწარმეევს უფასოდ დაუმზადდათ ინდივიდუალური QR ტერმინალი, რომელიც დაეხმარება მომავალში მარტივად და სწრაფად განხორციელდეს ფულადი ანგარიშსწორება;
* პალატისა და UNDP ურთიერთთანამშრომლობით, UNDP-ს ქალთა განვითარების პროგრამის ფარგლებში, აფხაზეთიდან დევნილ 7 მეწარმე ქალს ჩაუტადა 4-დღიანი ტრენინგი გაყიდვების, ფინანსების, მართვის, ციფრული მარკეტინგის, კომუნიკაციების, ლიდერობის მიმართულებით.

ფინანსური წყაროების მოძიების მიზანით მიმდინარეობდა დევნილი მეწარმეების კონსულტაცია/დახმარება საგრანტო კონკურსებში მონაწილეობისათვის. პალატის მხარდაჭერით მომზადდა 6 პროექტი, რომელიც ეხებოდა სასოფლო-სამეურნეო მანქანის, მცირე ზომის დანადგარებისა და ხელსაწყოების შეძენას.

საანგარიშო პერიოდში შედგა რამდენიმე სამუშაო ვიზიტი საზღვარგარეთ. კერძოდ:

* *ჩინეთის სახალხო რესპუბლიკაში.* ვიზიტის ფარგლებში განხილულ იქნა ეკონომიკური ურთიერთთანამშრომლობის საკითხები აფხაზეთიდან დევნილი მეწარმეების ხელშეწყობის მიზნით, ასევე ჩინური ინვესტიციების მოზიდვისა და ერთობლივი საწარმოების შექმნის შესაძლებლობები. დელეგაცია დაესწრო ჩინეთში ერთ-ერთ ყველაზე მასშტაბურ სამეწარმეო გამოფენას ,,Canton Fair 2024”, სადაც წარმოდგენილი იყო სხვადასხვა სახის პროდუქცია და ინოვაციური ტექნოლოგიები;
* *გერმანიის ფედერაციულ რესპუბლიკაში*. ვიზიტის ფარგლებში გაიმართა შეხვედრები:
* ფრანკფურტის ხელოსანთა პალატის პრეზიდენტთან, სადაც განხილულ იქნა აფხაზეთიდან დევნილი პირებისათვის სხვადასხვა პროფესიული მიმართულებებით გადამზადების შესაძლებლობები;
* ფრანკფურტის სავაჭრო-სამრეწველო პალატის პრეზიდენტთან, სადაც ისაუბრეს მომავალი თანამშრომლობის საკითხებზე, განიხილეს ფხაზეთიდან იგპ-თა ეკონომიკური გაძლიერების მიმართულებით პროექტების ერთობლივად განხორციელების შესაძლებლობები.

# ა(ა)იპ საერთაშორისო ინიციატივა განვითარებისა და თანადგომისათვის

***2024 წლის 6 თვის ბიუჯეტი*** -  139 091 ლარი, ფაქტიური შესრულება - 128 133 ლარი (გეგმის 92,1%), მ.შ. პროგრამული ბიუჯეტი - 20 000 ლარი, ფაქტიური შესრულება - 10 399 (გეგმის 60%).

დასაქმებული - 11 პირი (მ.შ. შტატით გათვალისწინებული 7, შტატგარეშე - 4).

2024 წელს ა(ა)იპ-ის მუშაობის ძირითად მიმართულებას წარმოადგენს პროგრამა “მომავალი ჩვენია! - აფხაზეთში და გამყოფ ხაზთან მცხოვრები მოსახლეობის და აფხაზეთიდან იგპ-ის კეთილდღეობისთვის“.

მიზანი - აფხაზეთში ლეგიტიმურად მცხოვრები 18 წელს მიღწეული პირების ინდივიდუალური ან/და ერთობლივი ბიზნეს ინიციატივების (მათ შორის სხვა საქართველოს მოქალაქეებთან ერთად) მხარდაჭერა მათი მატერიალურ-ტექნიკური რესურსით უზრუნველყოფის გზით.

პროგრამის საერთო ბიუჯეტი განისაზღვრება 60 000 ლარის ოდენობით (წყარო აფხაზეთის ა/რ სახელმწიფო ბიუჯეტი). დაფინანსების ზღვრული ბიუჯეტი:

* ინდივიდუალური ბიზნეს ინიციატივის შემთხვევაში აპლიკანტის მიერ მოთხოვნილი აუცილებელი შესაბამისი მატერიალურ-ტექნიკური საშუალებებით, საერთო ღირებულებით მაქსიმუმ 20 000 ლარი;
* ერთობლივი ბიზნეს ინიციატივის შემთხვევაში აპლიკანტის მიერ მოთხოვნილი აუცილებელი შესაბამისი მატერიალურ-ტექნიკური საშუალებებით, საერთო ღირებულებით მაქსიმუმ 30 000 ლარი.

შედეგი - პროგრამის განხორცილებამ უნდა გამოიწვიოს აფხაზეთის ოკუპირებულ ტერიტორიაზე მცხოვრები ფიზიკური პირების, ასევე მცირე მეწარმეების თუ სხვადასხვა ბიზნეს სუბიექტების ერთობლივი ბიზნესით დაინტერესება ეკონომიკური მდგომარების გაუმჯობესების მიზნით. ეს, თავის მხრივ, შექმნის ახალ სამუშაო ადგილებს და ხელს შეუწყობს ინტეგრაციას საქართველოს ეკონომიკურ სივრცეში.

აღნიშნული პროგრამის ფარგლებში 2024 წლის I კვარტალში შემუშავდა და დამტკიცდა:

* ბრძანება N004 პროგრამის “მომავალი ჩვენია! - აფხაზეთში და გამყოფ ხაზთან მცხოვრები მოსახლეობის და აფხაზეთიდან იგპ-ის კეთილდღეობისთვის“ ფარგლებში შემოსული განაცხადების შეფასების კომისიის შექმნისა და მისი დებულების დამტკიცების თაობაზე;
* ბრძანება N005 პროგრამის “მომავალი ჩვენია! - აფხაზეთში და გამყოფ ხაზთან მცხოვრები მოსახლეობის და აფხაზეთიდან იგპ-ის კეთილდღეობისთვის“ ფარგლებში ღია კონკურსის გამოცხადების და მისი დებულების დამტკიცების თაობაზე.

2024 წლის 5 აპრილიდან 10 აპრილამდე გამოცხადდა ღია კონკურსი და დაიწყო განაცხადების მიღება.

2024 წლის პირველ კვარტალში 2023 წლის პროექტის „ხონის მუნიციპალიტეტის დევნილთა ბიზნეს ინიციატივების - სოციალური საწარმო(ები) „სამკერვალო სახლი“-სა და „სილამაზის სახლი“-ს მატერიალური მხარდაჭერა“ ფარგლებში ბენეფიციარებს გადაეცა შეძენილი ტექნიკა და ნივთები. კერძოდ:

|  |  |  |
| --- | --- | --- |
| **დასახელება** | **რ-ობა** | **ჯამური ღირებულება, ლარი** |
| საკერავი მანქანა | 5 | 16 321 |
| კრიოლიპოლიზის აპარატი | 1 | 8 800 |
| ავტოკლავი | 1 | 3 449 |
| სტილისტის სავარძელი | 2 | 1 300 |
| კოსმეტოლოგიური ურიკა | 1 | 250 |
| **სულ** |  | **30 120** |

ასევე, საანგარიშო პერიოდში:

* აფხაზეთის ა/რ მთავრობის ინიციატივით, აფხაზეთში წარმოებული ადგილობრივი პროდუქტების შესახებ ინფორმაციის აღდგენისა და შემდგომი აღრიცხვა-სისტემატიზაციის მიზნით, შეიქმნა სამუშაო ჯგუფი, რომელიც შედგება ა(ა)იპ-ის თანამშრომლებისა და მოწვეული წევრებისაგან. აღნიშნულის ფარგლებში, სამუშაო შეხვედრის გარდა, მიმდინარეობდა აქტიური მუშაობა საქართველოს ეროვნულ არქივში ინფორმაციის, კერძოდ კი აფხაზეთის ტერიტორიაზე 1992-1993 წ.წ. საომარ მოქმედებამდე გამოშვებული კვების პროდუქტების, სასმელების და სხვ. რეცეპტურის მოძიების კუთხით;
* მიმდინარეობდა მუშაობა სხვადასხვა საგრანტო პროექტებზე. გაიგზავნა საგრანტო განაცხადი „კვლევითი ლაბორატორიის მოწყობა ხონის დევნილთა დასახლებაში“ - დონორი ორგანიზაცია - GGP – ადამიანის უსაფრთხოების საგრანტო პროგრამა, იაპონიის საელჩო საქართველოში, საგრანტო ბიუჯეტი - 70 000 აშშ დოლარი. პროექტზე მუშაობის პარალელურად წარმოებდა მოლაპარაკება ხონის მუნიციპალიტეტის მერიასთან ლაბორატორიის ფართის უსასყიდლოდ გამოყოფაზე, საბოლოოდ ხონის მერის მიერ გამოითქვა მზაობა პროექტის ფარგლებში ფართის დროებით სარგებლობაში გადმოცემასა და შემდგომ თანამშრომლობაზე. მიმდინარეობდა თანამშრომლობა „ხონის დევნილთა საინიციატივო ჯგუფთან“ აფხაზეთიდან დევნილთა საჭიროებების იდენტიფიცირებისა და შემდგომი რეაგირებისათვის;
* განხორციელდა ა(ა)იპ ქართველთა და აფხაზთა ერთობის საზოგადოების „ერთობა

ხვალისთვის“ თანამშრომლობის პროექტი, რომლის ფარგლებში შეძენილ იქნა 1519 ლარის ვაზის მოვლისთვის აუცილებელი ხელსაწყო-საშუალებები და გადაეცა ზემოთ მითითებულ საზოგადოებას აფხაზეთის ტერიტორიაზე მევენახეობის გაძლიერების და ქართულ-აფხაზური ურთიერთობების განვითარების ხელშეწყობისათვის. აღნიშნული პროექტი განხორციელდა საქართველოს პარლამენტის თავმჯდომარის პირველი მოადგილის ბატონი გიორგი ვოლსკის შუამდგომლობით.

# 2. აფხაზეთის ავტონომიური რესპუბლიკის შრომის, ჯამრთელობისა და სოციალური დაცვის სამინისტრო

საანგარიშო პერიოდში „აფხაზეთის ავტონომიური რესპუბლიკის საკუთრებაში არსებული წილების აფხაზეთის ავტონომიური რესპუბლიკის ჯანმრთელობისა და სოციალური დაცვის სამინისტროსათვის უსასყიდლოდ, მართვის უფლებით გადაცემის შესახებ“ აფხაზეთის ავტონომიური რესპუბლიკის მთავრობის 2024 წლის 21 მარტის N34 განკარგულების საფუძველზე, 2024 წლის 1 მაისს აფხაზეთის ავტონომიური რესპუბლიკის საკუთრებაში არსებული სამედიცინო პროფილის საწარმოების: შპს „სამედიცინო ცენტრი დიომედი“-ს, შპს”სამედიცინო ცენტრი დიომედი +“-ს, შპს”სამედიცინო ცენტრი დიომედი - აფხაზეთი“-ს და შპს”აფხაზეთის ფსიქონევროლოგიური დისპანსერი“-ს 100%-იანი წილები მართვის უფლებით გადმოეცა აფხაზეთის ა/რ ჯანმრთელობისა და სოციალური დაცვის სამინისტროს. აღნიშნულთან დაკავშირებით სამინისტროს დაემატა ახალი სტრუქტურული ერთეული - სამეწარმეო სამედიცინო დაწესებულებების მართვის დეპარტამენტი (სულ 4 საშტატო ერთეულით). ამჟამად უწყება მუშაობს საწარმოთა განვითარების, მომგებიანობის გაზრდის მიზნით განსახორციელებელი ღონისძიებების შესამუშავებლად.

2024 წლის 6 თვეში აფხაზეთის მოსახლეობისათვის სახელმწიფო ჯანდაცვითი პროგრამების მიღმა არსებული სადიაგნოსტიკო-სამკურნალო სერვისის ცალკეული სახეების ხელმისაწვდომობის მიზნით, ბიუჯეტის ფარგლებში, ახორციელებდა სხვადასხვა მიზნობრივ პროგრამებს.

**აფხაზეთიდან დევნილთა და ოკუპირებული აფხაზეთის ტერიტორიაზე მუდმივად მცხოვრებ მოქალაქეთა ამბულატორიული დახმარების პროგრამა, (პროგრამული კოდი 05 03)**

მიზანი: პროგრამა წარმოდგენილია რამდენიმე ქვეპროგრამით, რომლებიც ითვალისწინებს სხვადასხვა ძვირადღირებულ გამოკვლევებს, რაც მოსახლეობის საყოველთაო ჯანდაცვის პროგრამის ფარგლებში არ იფარება. საანგარიშო პერიოდში პროგრამა მოიცავდა ცხრა ქვეპროგრამას.

შედეგი: 2024 წლის პირველ და მეორე კვარტალში, „ოკუპირებული აფხაზეთის ტერიტორიიდან დევნილთა ამბულატორიული დახმარების პროგრამის“ (05 03) ფარგლებში ინდივიდუალური დახმარების კომისიის დადებითი გადაწყვეტილებით დაფინანსდა 2 201 ბენეფიციარის სამედიცინო მომსახურება. ასევე „აფხაზეთიდან დევნილთა მრავალპროფილური სკრინინგის“ ქვეპროგრამის ფარგლებში მომსახურება გაეწია 754 ბენეფიციარს. სულ დახმარება გაეწია 2 955 ბენეფიციარს. სამინისტროს მიერ ანაზღაურებულია 2 484 ბენეფიციარის მომსახურება.

**(05 03 04) ქვეპროგრამა „ბავშვთა და მოზრდილთა რეაბილიტაცია“**

მიზანი**:** ქვეპროგრამის მიზანია აფხაზეთიდან იძულებით გადაადგილებული მოსახლეობის (სამიზნე ჯგუფის) სპეციფიკური რეაბილიტაცია, ფიზიკური ჯანმრთელობის გაუმჯობესება, ადაპტაციური შესაძლებლობების გაძლიერება და სოციალური ინტეგრაციის ხელშეწყობა.

შედეგი: 2024 წლის 6 თვეში შესრულებული სამუშაო წარმოდგენილია 180 ბენეფიციარზე თანხით 115 170 ლარი. შესრულებულია 100%-ით

**(05 03 06) ქვეპროგრამა კლინიკურ-ლაბარატორიული კლევები**

მიზანი: ბენეფიციართა ფინანსური და გეოგრაფიული ხელმისაწვდომობის უზრუნველყოფა ცალკეულ კლინიკო-ლაბორატორიულ სერვისებზე, რომელთაც განსაკუთრებული მნიშვნელობა ენიჭებათ დაავადებათა ადრეულ დიაგნოსტიკაში.

ქვეპროგრამა ითვალისწინებს ენდოსკოპიური, ინსტრუმენტული და ლაბორატორიული გამოკვლევების თანადაფინანსებას პროგრამით გათვალისწინებული ლიმიტის ფარგლებში.

საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 627 ბენეფიციარზე,

შედეგი: 2024 წლის პირველ და მეორე კვარტალში შესრულებული სამუშაო წარმოდგენილია 555 ბენეფიციარზე თანხით 77 103,9 ლარი. გადარიცხულია 59 161,05 ლარი.

**(05 03 09) ქვეპროგრამა ბავშვთა და მოზრდილთა სტომატოლოგიური მომსახურება**

მიზანი: ქვეპროგრამის მიზანია: აფხაზეთიდან დევნილ ბავშვთა და მოზრდილთა სტომატოლოგიურ მომსახურებაზე ფინანსური ხელმისაწვდომობის უზრუნველყოფა.

ქვეპროგრამა წარმოდგენილია ორი კომპონენტით: ბავშვთა სტომატოლოგიური მომსახურების კომპონენტი ითვალისწინებს 4-დან 16 წლამდე ასაკის პირების მკურნალობას (თერაპია, ქირურგია), ხოლო მოზრდილთა სტომატოლოგიური მომსახურების კომპონენტი ითვალისწინებს მთლიანი ან ნაწილობრივი (ზედა და/ან ქვედა ყბის) კბილების მოსახსნელი პროთეზით მომსახურებას და კბილების ექსტრაქციას (სულ 795 ეპიზოდი).

ქვეპროგრამის წლიური დამტკიცებული ბიუჯეტია 100 000 ლარი. ქვეპროგრამის რეალიზაციის მიზნით გამოცხადებულ ტენდერში გამარჯვებული გახდა შპს „მედჰელფი“ და ხელშეკრულება გაფორმდა 98 800 ლარზე. თუმცა, დაზუსტებული ბიუჯეტი შეთანხმების საფუძველზე განისაზღვრა 108 680 ლარით. მომსახურების მიღება შესაძლებელია როგორც თბილისში, ასევე ქ.სამტრედიაში.

2024 წლის პირველ და მეორე კვარტალში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 188 ბენეფიციარზე,

შედეგი: 2024 წლის 6 თვეში შესრულებული სამუშაო წარმოდგენილია 132 ბენეფიციარზე.

შესრულებულია 100%-ით

**(05 03 10) ქვეპროგრამა „მხედველობის ორგანოს სკრინინგული გამოკვლევა“**

მიზანი: ქვეპროგრამის მიზანია მხედველობის ორგანოთა დაავადებების ადრეული დიაგნოსტიკა.

შედეგი: 2024 წლის პირველ და მეორე კვარტლის დაზუსტებული ბიუჯეტია 5 380 ლარი. სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 61 ბენეფიციარზე.

2024 წლის პირველ და მეორე კვარტალში შესრულებული სამუშაო წარმოდგენილია 51 ბენეფიციარზე.

**(05 03 13) ქვეპროგრამა რეპროდუქციული ჯანმრთელობის ხელშეწყობა -**

მიზანი: ქვეპროგრამის მიზანია დადასტურებული უშვილობის დიაგნოზის მქონე დევნილ ბენეფიციართა ფინანსური ხელმისაწვდომობის უზრუნველყოფა უშვილობის მკურნალობისა და ხელოვნურ განაყოფიერებასთან დაკავშირებულ სერვისებზე თანადაფინანსების გზით.

საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 8 ბენეფიციარზე.

შედეგი: 2024 წლის პირველ და მეორე კვარტალში შესრულებული სამუშაო წარმოდგენილია 7 ბენეფიციარზე თანხით 13 568,50 ლარი. გადარიცხულია 11 568,50 ლარი. შესრულებულია 100%-ით.

**(05 03 16) ქვეპროგრამა აფხაზეთიდან დევნილთა მრავალპროფილური სკრინინგული კვლევა**

მიზანი: ქვეპროგრამის მიზანია აფხაზეთიდან იძულებით გადაადგილებულ პირთა ჯანმრთელობის მდგომარეობის სხვადასხვა დარღვევათა ადრეული დიაგნოსტიკა და შემდგომი მკურნალობის ტაქტიკის განსაზღვრა. აღნიშნული პროგრამის ბიუჯეტი შეადგენს 50 000 ლარს და ითვალისწინებს თბილისსა და რეგიონებში (სამეგრელო-ზემო სვანეთი, იმერეთი, აჭარა, კახეთი, ქვემო ქართლი და სამცხე-ჯავახეთი) დევნილი მოსახლეობის ადგილზე პროფილაქტიკურ გამოკვლევებს, საჭიროებისამებრ მეიკამენტებით უზრუნველყოფას.

2024 წლის საანგარიშო პერიოდში ქვეპროგრამის ფარგლებში ჩატარდა 6 ღონისძიება:

1. ზუგდიდის მუნიციპალიტეტი-რუხის რესპუბლიკური საავადმყოფო - გაისინჯა 203 ბენეფიციარი;

2. აბაშის მუნიციპალიტეტი -გაისინჯა 111 ბენეფიციარი;

3. ხონის მუნიციპალიტეტი-გაისინჯა 104 ბენეფიციარი;

4. წყალტუბოს მუნიციპალიტეტი -გაისინჯა 101 ბენეფიციარი;

5. ქუთაისის მუნიციპალიტეტი კოპიტნარის სამხედრო დასახლება - გაისინჯა 167 ბენეფიციარი;

6. ზესტაფონის მუნიციპალიტეტი-გაისინჯა 68 ბენეფიციარი;

შედეგი: საერთო ჯამში გაისინჯა 754 ბენეფიციარი, პროგრამის ყველა კომპონენტის გათვალისწინებით ქვეპროგრამის ფარგლებში ხარჯვამ შეადგინა 33 348,8 ლარი, ქვეპროგრამის 6 თვის დაზუსტებული გეგმა 37 780 ლარი შესრულებულია 88,0%-ით.

**(05 03 17) ქვეპროგრამა ონკოპაციენტთა დამატებითი სამედიცინო მომსახურება**

მიზანი: ქვეპროგრამის მიზანია დევნილი მოსახლეობის ფინანსური ხელმისაწვდომობის უზრუნველყოფა ონკოლოგიის დიაგნოსტიკისა და მკურნალობასთან დაკავშირებულ სერვისებზე.

საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 120 ბენეფიციარზე.

შედეგი: 2024 წლის 6 თვეში შესრულებული სამუშაო წარმოდგენილია 82 ბენეფიციარზე თანხით 41 914 ლარი. შესრულებულია 99,8%-ით.

**(05 03 18) ქვეპროგრამა ბავშვთა აბილიტაცია**

მიზანი: ქვეპროგრამის მიზანია მენტალური განვითარების დარღვევის მქონე ბავშვთა მაქსიმალური სოციალური ადაპტაცია და საზოგადოების დამოუკიდებელ და აქტიურ წევრად ჩამოყალიბების შესაძლებლობის ფორმირება.

აბილიტაციის კომპონენტი ითვალისწინებს საჭიროების მიხედვით: ოკუპაციურ თერაპიას, მეტყველების თერაპიას, ფსიქოთერაპიას და ქცევით თერაპიას. ქვეპროგრამით დაფინანსდება 50 ბენეფიციარი, ხოლო სამედიცინო ეპიზოდების ჯამური რაოდენობა დაგეგმილია 1 000 ეპიზოდით.

ქვეპროგრამის წლიური დამტკიცებული ბიუჯეტი შეადგენს 40 000 ლარს, ქვეპროგრამის განხორციელების მიზნით გამოცხადებული ტენდერის შედეგად გამარჯვებული გახდა შპს „თბილისის ბალნეოლოგიური კურორტი“ და ხელშეკრულება გაფორმდა 37 000 ლარზე.

შედეგი: 2024 წლის ორი კვარტლის დაზუსტებული ბიუჯეტია 21 500 ლარი. სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 32 ბენეფიციარზე,

2024 წლის პირველ და მეორე კვარტალში შესრულებული სამუშაო წარმოდგენილია 29 ბენეფიციარზე თანხით 21 460 ლარი. შესრულებულია 100%-ით.

**(05 03 20) ქვეპროგრამა მაღალტექნოლოგიური კვლევები**

მიზანი: ქვეპროგრამის მიზანია დევნილ ბენეფიციართა ფინანსური ხელმისაწვდომობის უზრუნველყოფა ისეთ მაღალტექნოლოგიურ კვლევებზე, როგორიცაა მაგნიტურ- რეზონანსული და კომპიუტერულ ტომოგრაფია, პოზიტრონულ-ემისიურ ტომოგრაფია (PET/KT) და სცინტიგრაფია.

საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 979 ბენეფიციარზე,

შედეგი: 2024 წლის პირველ და მეორე კვარტალში შესრულებული სამუშაო წარმოდგენილია 694 ბენეფიციარზე.

**(05 06) „ოკუპირებული აფხაზეთის ტერიტორიიდან დევნილთა სტაციონარული მომსახურება“**

მიზანი: პროგრამის მიზანია დევნილი და ოკუპირებული აფხაზეთის ტერიტორიაზე მცხოვრები მოსახლეობისა სტაციონარულ მკურნალობასთან დაკავშირებული ფინანსური რისკებისაგან დაცვა.

პროგრამა მოიცავს დიაგნოსტიკისა და სტაციონარული მომსახურების თანადაფინანსებას, ტრანსპლანტაციასთან დაკავშირებული მომსახურებებისა და საზღვარგარეთ მკურნალობის თანადაფინანსებას ქვეპროგრამებით გათვალისწინებული ლიმიტების ფარგლებში.

ოკუპირებული აფხაზეთის ტერიტორიიდან დევნილთა სტაციონარული მომსახურება წარმოდგენილია შემდეგი ქვეპროგრამებით: 05 06 01, 05 06 09 და 05 06 10.   
შედეგი: ამრიგად, 2024 წლის პირველ და მეორე კვარტალში, „ოკუპირებული აფხაზეთის ტერიტორიიდან დევნილთა სტაციონარული დახმარების პროგრამის “ (05 06) ფარგლებში ინდივიდუალური დახმარების კომისიის დადებითი გადაწყვეტილებით დაფინანსდა 635 ბენეფიციარი. სამინისტროს მიერ ანაზღაურებულია 483 ბენეფიციარის სამედიცინო მომსახურება.

**(05 06 01) ქვეპროგრამა დიაგნოსტიკისა და სტაციონალური მომსახურების თანადაფინანსება**

მიზანი: ქვეპროგრამის მიზანია ოკუპირებული აფხაზეთის ტერიტორიიდან დევნილთა ჰოსპიტალური მომსახურების, ამბულატორიული ოპერაციული მკურნალობისა და სტაციონარულ პირობებში დიაგნოსტიკის სერვისებზე ფინანსური და გეოგრაფიული ხელმისაწვდომობის უზრუნველყოფა.

საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 329 ბენეფიციარზე, დაფინანსებული სამედიცინო მომსახურებების ჯამურმა თანხამ შეადგინა 158 750 ლარი.

შედეგი: 2024 წლის პირველ და მეორე კვარტალში შესრულებული სამუშაო წარმოდგენილია 481 ბენეფიციარზე თანხით.

(05 06 09) ქვეპროგრამა „ტრანსპლანტაციასთან დაკავშირებული სამედიცინო მომსახურების თანადაფინანსება“ - წლიური ბიუჯეტი განსაზღვრული იქნა - 25 000 ლარის ოდენობით, ხოლო პირველი კვარტლის გეგმა 5 000 ლარია. საკასო ხარჯი მითითებულ პერიოდში არ განხორციელებულა.

მიზანი: ქვეპროგრამის მიზანია ოკუპირებული აფხაზეთის ტერიტორიიდან დევნილთათვის სახვადასხვა ორგანოთა ტრამსპანტაციისათვის საჭირო სამედიცინო სერვისებზე ფინანსური ხელმისაწვდომობის უზრუნველყოფა.

**(05 06 10) ქვეპროგრამა „საზღვარგარეთ მკურნალობის თანადაფინანსება“**

მიზანი: ქვეპროგრამის მიზანია ოკუპირებული აფხაზეთის ტერიტორიიდან დევნილი პაციენტებისათვის საზღვარგარეთ მკურნალობაზე ფინანსური ხელმისაწვდომობის უზრუნველყოფა.

ქვეპროგრამა ითვალისწინებს აფხაზეთის ოკუპირებული ტერიტორიიდან დევნილთა საზღვარგარეთ მკურნალობის თანადაფინანსებას იმ შემთხვევაში, მოთხოვნილი სამედიცინო სერვისის მიღება საქართველოში შეუძლებელია საქართველოს სამკურნალო დაწესებულებებში სერვისის არარსებობის გამო ან/და პირისათვის სერვისის/საჭიროების მიღება რეკომენდებულია საზღვარგარეთ.

საანგარიშო პერიოდში სამინისტროს ინდივიდუალური დახმარების კომისიაზე დადებითი გადაწყვეტილება მიღებულ იქნა 5 ბენეფიციარზე,

შედეგი: 2024 წლის პირველ და მეორე კვარტალში შესრულებული სამუშაო წარმოდგენილია 2 ბენეფიციარზე თანხით 10 000 ლარი.

**(05 08 02) აფხაზეთის ოკუპირებულ ტერიტორიაზე მოქმედი სამედიცინო დაწესებულებების (მათ შორის კოვიდ-სტაციონარების) მედიკამენტებით მხარდაჭერა**

მიზანი: ოკუპირებული აფხაზეთის ტერიტორიაზე მოქმედი სამედიცინო დაწესებულებების (მათ შორის კოვიდ-სტაციონარების) დახმარება საჭირო მედიკამენტებით, მოქალაქეების ჯანმრთელობის მდგომარეობის გაუმჯობესებისა და ქრონიკული დაავადებების გართულებების პრევენციის მიზნით.

ქვეპროგრამის ფარგლებში მედიკამენტების შესყიდვა განხორციელდება „საქართველოს შესყიდვების შესახებ“ კანონის შესაბამისად, სახელმწიფო შესყიდვების სააგენტოს მიერ გამოცხადებული კონსოლიდირებული ტენდერის საშუალებით,

შედეგი: ოკუპირებული აფხაზეთის ტერიტორიაზე მოქმედი სამედიცინო დაწესებულებებისთვის შესყიდულია 6 938 ლარის დასახელების 26 მედიკამენტი. პროგრამის ფარგლებში ოკუპირებული აფხაზეთის ტერიტორიაზე მოქმედ სამედიცინო დაწესებულებებში გაგზავნილია 2023 წლის III-IV კვარტალში და 2024 წლის I კვარტალში შესყიდული - 10 915 ლარის ღირებულების 31 დასახელების მედიკამენტი.

**05 08 03) „ოკუპირებული აფხაზეთის ტერიტორიაზე მუდმივად მცხოვრებ მოქალაქეობის არმქონე პირთა საკონსულტაციო-სადიაგნოსტიკო მომსახურების ანაზღაურება“**

მიზანი: ქვეპროგრამის მიზანია ოკუპირებული აფხაზეთის ტერიტორიაზე მუდმივად მცხოვრებ მოქალაქეობის არმქონე პირთა სამედიცინო მომსახურების (ექიმის კონსულტაცია და ამბულატორიული კვლევები) დაფინანსების უზრუნველყოფა შესაბამისი ლიმიტის ფარგლებში.

პროგრამა ხორციელდება კომისიური წესით, განიხილება თითოეული კონკრეტული შემთხვევა და დადებითი გადაწყვეტილების შემთხვევაში გაიცემა თანხმობის (საგარანტიო) წერილი.

შედეგი: ქვეპროგრამის ფარგლებში ჩატარებულია 13 კომისია, დაფინანსებულია 81 ბენეფიციარი, ფაქტიური ათვისება შეადგენს 51665 ლარს.

**(05 08 06) ოკუპირებული აფხაზეთის ტერიტორიაზე მუდმივად მცხოვრები, მოქალაქეობის არმქონე პირთა სარეაბილიტაციო მომსახურება**

მიზანი: ქვეპროგრამის მიზანია ოკუპირებულ აფხაზეთში მცხოვრები მოქალაქეობის არმქონე პირთა რეაბილიტაცია, ფიზიკური ჯანმრთელობის გაუმჯობესება, ადაპტაციური შესაძლებლობების გაძლიერება და სოციალური ინტეგრაციის ხელშეწყობა.

ქვეპროგრამა ითვალისწინებს ბენეფიციართა მომსახურებას, ტრავმის შემდგომი ან ფიზიკური განვითარების დარღვევის მქონე ბავშვებისა და მოზრდილების რეაბილიტაციას.

პროგრამა ხორციელდება კომისიური წესით, განიხილება თითოეული შემთხვევა და დადებითი გადაწყვეტილების შემთხვევაში გაიცემა თანხმობის (საგარანტიო) წერილი. მომსახურების შეძენა განხორციელდა „საქართველოს შესყიდვების შესახებ“ კანონის მოთხოვნებისა და მოქმედი რეგულაციების შესაბამისად.

შედეგი: ქვეპროგრამის ფარგლებში ჩატარდა 1 კომისია და დაფინანსდა 1 ბენეფიციარი.

**(05 08 08) ოკუპირებული აფხაზეთის ტერიტორიაზე მუდმივად მცხოვრებ მოქალაქეობის არმქონე პირთა რეფერალური მომსახურების თანადაფინანსება**

მიზანი: ქვეპროგრამის მიზანია რეფერალური მომსახურების სახელმწიფო პროგრამაში ჩართული ოკუპირებულ აფხაზეთში მცხოვრები მოქალაქეობის არმქონე, ბენეფიციარებისთვის სამედიცინო მომსახურების თანადაფინანსება განსაზღვრული ლიმიტის ფარგლებში.

ქვეპროგრამა ხორციელდება 2 კომპონენტად:

I. ოკუპირებულ აფხაზეთში მცხოვრები მოქალაქეობის არმქონე ბენეფიციარების თანადაფინანსება;

II. განსაკუთრებით მძიმე პაციენტთა ტრანსპორტირება აღმოსავლეთ საქართველოს ლოკაციიდან ენგურის ხიდამდე (რუხი, ზუგდიდის მუნიციპალიტეტი), ასევე დასავლეთ საქართველოს ლოკაციიდან (იმერეთი, სამეგრელო, აჭარა) ენგურის ხიდამდე (რუხი, ზუგდიდის მუნიციპალიტეტი) საჭიროების მიხედვით.

ქვეპროგრამის პირველი კომპონენტის განმახორციელებელია სააგენტო, რომელიც კომისიური წესით განიხილავს თითოეულ კონკრეტულ შემთხვევას და დადებითი გადაწყვეტილების შემთხვევაში გასცემს თანხმობის (საგარანტიო) წერილს, ხოლო მეორე კომპონენტის, პაციენტების ტრანსპორტირების მომსახურება ხორციელდება „საქართველოს შესყიდვების შესახებ“ კანონის მოთხოვნებისა და მოქმედი რეგულაციების შესაბამისად.

შედეგი: ქვეპროგრამის ფარგლებში ჩატარდა 9 კომისია, დაფინანსდა 17 ბენეფიციარი.

14 ბენეფიციარზე გაიცა საგარანტიო წერილი (თანადაფინანსება) და 3 ბენეფიციარის ტრანსპორტირება განხორციელდა ენგურის ხიდამდე.

# 3. *განათლების და კულტურის სამინისტრო*

პრიორიტეტით განსაზღვრული მიზნების მისაღწევად, სამინისტრო ახორციელებს შემდეგ პროგრამებს:

საანგარიშო პერიოდში, ქვეპროგრამების შესაბამისად, განხორციელდა შემდეგი აქტივობები:

2024 წლის 6 თვესი განხორციელდა შემდეგი ქვეპროგრამები და აქტივობები:

* *გალის რაიონის (კონფლიქტის ზონა) სკოლამდელი აღზრდისა და სახელოვნებო სკოლების პედაგოგთა და ადმინისტრაციულ-ტექნიკური პერსონალის ფინანსური დახმარების პროგრამა*

(პროგრამის კოდი 06 09)

მიზანი: პროგრამის ფარგლებში ხორციელდება ოკუპირებული გალის რაიონის სკოლამდელი აღზრდის დაწესებულებებისა და მუსიკალური და სამხატვრო სკოლების პედაგოგებისა და ადმინისტრაციულ- ტექნიკური პერსონალის ფინანსური დახმარება, რაც ხელს უწყობს მათი სოციალურ-ეკონომიკური მდგომარეობის გაუმჯობესებას.

შედეგი: „გალის რაიონის სკოლამდელი აღზრდისა და სახელოვნებო სკოლების პედაგოგთა და ადმინისტრაციულ- ტექნიკური პერსონალის ფინანსური დახმარების პროგრამის“ ფინანსდება გალის რაიონის სკოლამდელი აღზრდის დაწესებულებების, მუსიკალური და სამხატვრო პედაგოგები და ადმინისტრაციულ-ტექნიკური პერსონალი (77 პედაგოგი, 88 ტექპერსონალი).

*,,წარმატებული ახალგაზრდების მხარდაჭერის პროგრამა“*

(პროგრამის კოდი 06 04 02)

მიზანი: ქვეპროგრამის ფარგლებში ხორციელდება აფხაზეთიდან დევნილი წარმატებული, ნიჭიერი, საზოგადოებრივად აქტიური სტუდენტი-ახალგაზრდების სწავლების ფინანსური მხარდაჭერა, რაც ხელს უწყობს კვალიფიციური კადრების მომზადებას, პროფესიულ ზრდასა და განვითარებას. კონკრეტული პროექტის განხორციელება წარმოადგენს აფხაზეთის ავტონომიური რესპუბლიკის მთავრობის მხრიდან ახალგაზრდობის მხარდაჭერის ქმედით ღონისძიებას.

შედეგი: საანგარიშო პერიოდში განხილულ იქნა 119 განცხადება, პროგრამით განსაზღვრული კრიტერიუმების მიხედვით დაფინანსდა აფხაზეთიდან დევნილი 98 წარმატებული ახალგაზრდა.

*,,სტიპენდიები“*

(ქვეპროგრამის კოდი: 06 04 26)

მიზანი: ქვეპროგრამა ემსახურება:

ა) სტუდენტებში აფხაზეთის თემატიკის გააქტიურებასა და პოპულარიზაციას, მათი ინტელექტუალური პოტენციალის განვითარებას;

ბ) ახალგაზრდებში მათემატიკის, გამოყენებითი მათემატიკისა და კომპიუტერული მეცნიერებების მიმართულების საგნების პოპულარიზაციას;

გ) სტუდენტთა წახალისებასა და სწავლისადმი მოტივაციის ამაღლებას.

შედეგი:

საანგარიშო პერიოდში, ქვეპროგრამის ფარგლებში დაფინანსდნენ:

* მარიამ შონია - თამაზ ნადარეიშვილის სტიპენდიატი;
* კესარია გელოვანი - ლორიკ მარშანიას სტიპენდიატი;
* აკაკი ძიძიგური - გურამ გაბესკირიას სტიპენდიატი;
* ბაგრატ შონია - მიხეილ ჯინჭარაძის სახელობის სტიპენდიატი;
* რევაზ ბერულავა - ჟიული შარტავას სახელობის სტიპენდიატი;
* შოთა მშვენიერაძე - ჟიული შარტავას სახელობის სტიპენდიატი;
* ილია ყიფშიძე - აკადემიკოს ილია ვეკუას სახელობის სტიპენდიატი;
* ნიკა არეშიძე - აკადემიკოს ილია ვეკუას სახელობის სტიპენდიატი.

*,,დისტანციური სწავლების სკოლა“*

(ქვეპროგრამის კოდი: 06 04 20)

მიზანი: ქვეპროგრამის ფარგლებში ხორციელდება ორი პროექტი: „ონლაინ საკვირაო სკოლა“ და ონლაინ კლასი -„კულტურული და ბუნებრივი მემკვიდრეობა“

„ონლაინ საკვირაო სკოლის“ ფარგლებში ოკუპირებული გალის რაიონის საშუალო და აფხაზეთის საჯარო სკოლების მოსწავლეებს შესაძლებლობა აქვთ ჩაერთონ 3 საგნობრივი მიმართულების - ქართული ენა და ლიტერატურა, ინგლისური ენა და ხელოვნების განსხვავებული ფორმატით სწავლების პროცესში.

პროექტი ონლაინ კლასი - „კულტურული და ბუნებრივი მემკვიდრეობა“ მოიცავს ისტორიის, კულტურული და ბუნებრივი მემკვიდრეობის (გარემოსდაცვითი საკითხები) მიმართულებით სწავლების განხორციელებას.

არაფორმალური დისტანციური სწავლება იმართება კვირაში ერთხელ, სწავლება მიმდინარეობს ინტერაქტიური, თამაშით სწავლებისა და ანალიზის მეთოდების გამოყენებით. მოსწავლეებს აქვთ შესაძლებლობა განსხვავებულად შეიმეცნონ ტრადიციული საგნები.

შედეგი:

* პროექტი „ონლაინ საკვირაო სკოლა“, ბენეფიციართა რაოდენობა 160 მოსწავლე, რვა ჯგუფი - ჩაუტარდათ 3 საგნობრივი მიმართულების - ქართული ენა და ლიტერატურა, ინგლისური ენა და ხელოვნების გაკვეთილები. ონლაინ შეხვედრები იმართება ინტერაქტიური, თამაშით სწავლებისა და ანალიზის მეთოდების გამოყენებით. თითოეულ ჯგუფს ჩაუტარდა თვეში 4 შეხვედრა სამივე საგნობრივი მიმართულებით;
* პროექტი ონლაინ კლასი - „კულტურული და ბუნებრივი მემკვიდრეობა“, ბენეფიციართა რაოდენობა 45 მოსწავლე, ორი ჯგუფი - ჩაუტარდათ გაკვეთილები ისტორიის, კულტურული და ბუნებრივი მემკვიდრეობის (გარემოსდაცვითი საკითხები) მიმართულებით. თითოეულ ჯგუფს ჩაუტარდა თვეში 4 შეხვედრა.

*,,განათლება მომავლისთვის“*

(ქვეპროგრამის კოდი: 06 12 01)

მიზანი: ქვეპროგრამის ფარგლებში ხორციელდება ღონისძიება „აფხაზეთის სასკოლო სპორტული ოლიმპიადა“, რომელიც ემსახურება აფხაზეთის საჯარო და ოკუპირებული გალის რაიონის საშუალო სკოლების მოსწავლეებში მასობრივი სპორტის განვითარების ხელშეწყობას, ცხოვრების ჯანსაღი წესის პოპულარიზაციასა და საქართველოს სასკოლო სპორტულ ღონისძიებებში ჩართულობის უზრუნველყოფას.

ღონისძიების ფარგლებში გაიმართება აფხაზეთის სასკოლო სპორტული ოლიმპიადა ხუთ სახეობაში კერძოდ: მძლეოსნური გეზრბენი (კროსი), მინი ფეხბურთი, კალათბურთი, მაგიდის ჩოგბურთი, ფრენბურთი.

შედეგი: აფხაზეთის საჯარო და ოკუპირებული გალის რაიონის საშუალო სკოლის მოსწავლეთა მონაწილეობით ჩატარდა აფხაზეთის სასკოლო სპორტული ოლიმპიადის შეჯიბრებები შემდეგ სახეობებში - მძლეოსნური გეზრბენი, მაგიდის ჩოგბურთი, ფრენბურთი. გამარჯვებული გუნდები:

* გეზრბენი - აფხაზეთის №3 საჯარო სკოლის (ვაჟები) და ილია ვეკუას სახელობის აფხაზეთის №11 საჯარო სკოლის (გოგოები) გუნდები;
* მაგიდის ჩოგბურთი თემურ ბოკუჩავას სახელობის აფხაზეთის №7 საჯარო სკოლის (ვაჟები) და თაგილონის საშუალო სკოლის(გოგოები) გუნდები;
* ფრენბურთი აფხაზეთის №7 საჯარო სკოლის (ვაჟები) და (გოგოები) გუნდები;
* მინი ფეხბურთი - აფხაზეთის №3 საჯარო სკოლის (ვაჟები) და აფხაზეთის №3 საჯარო სკოლის (გოგოები) გუნდები;
* კალათბურთი - ზემო ბარღების საშუალო სკოლის (ვაჟები) და ზემო ბარღების საშუალო სკოლის (გოგოები) გუნდები.

სასკოლო სპორტულ ოლიმპიადაში გამარჯვებულ გუნდებს გადაეცათ მაისურები, შორტები, მედლები, თასი. ოლიმპიადის ყველა მონაწილეს გადაეცა სიგელი აფხაზეთის სასკოლო სპორტულ ოლიმპიადაში მონაწილეობისთვის. სულ მონაწილეობდა 240 მოსწავლე. გამარჯვებულმა გუნდებმა მონაწილეობა მიიღეს ზონალურ თამაშებში.

2024 წლის 31 მაისს აფხაზეთის ავტონომიური რესპუბლიკის განათლებისა და კულტურის სამინისტროს ვ. არქანიას სახელობის საგამოფენო დარბაზში საქართველოს ეროვნული ინტელექტ-ჩემპიონატი -„ეტალონი“ ჩატარდა.

ეროვნული ინტელექტ-ჩემპიონატში - „ეტალონი“ - მონაწილეობა მიიღო აფხაზეთის საჯარო და გალის ოკუპირებული ტერიტორიის რაიონის საშუალო სკოლების 182 მოსწავლემ, ფინალურ ეტაპზე გადავიდა 29 მოსწავლე.

2024 წლის „ეტალონი მოსწავლე“ სსიპ აფხაზეთის №10 საჯარო სკოლის XI კლასის მოსწავლე რაულ შენგელია (90 ქულა) გახდა. პირველი ათეული აფხაზეთის ავტონომიური რესპუბლიკის განათლებისა და კულტურის სამინისტრომ დააჯილდოვა.

აფხაზური ენის დაცვის, პოპულარიზაციის, ფართო მასებში ცნობადობის ზრდის მიზნით შეიქმნა აფხაზური ენის შემსწავლელი 40 ვიდეოკონტენტი (tryabkhazian) და განხორციელდა თემატური ჩანაწერების სოციალურ ქსელში (TikTok) კამპანიურად გავრცელება.

*,,პროფესიული უნარების მხარდაჭერა სკოლებში“*

(ქვეპროგრამის კოდი: 06 04 24)

პროგრამის დასაბუთება

ქვეპროგრამა ემსახურება ახალგაზრდებში პროფესიული განათლების პოპულარიზაციას, პროფესიული საგანმანათლებლო პროგრამების შესახებ ინფორმირებულობის ზრდასა და საინტერესო პროფესიის საბაზო უნარების განვითარებას.

მიზანი: პროგრამის ფარგლებში მოსწავლეებს შესაძლებლობა ექნებათ მოსინჯონ საკუთარი ძალები სხვადასხვა პროფესიაში. პროფესიული განათლების შესაძლებლობის თაობაზე აფხაზეთის საჯარო სკოლების მოსწავლეებისთვის განხორციელდა საინფორმაციო ტურები, მოხდა აფხაზეთის საჯარო სკოლებში პროფესიული განათლების მიმართულებით სკოლების ინიციატივების დაფინანსება.

შედეგი:

* აფხაზეთის საჯარო სკოლების საშუალო საფეხურის მოსწავლეებისთვის ქვეპროგრამის ფარგლებში გაიმართა საინფორმაციო ტურები ზუგდიდის შოთა მესხიას სახელმწიფო სასწავლო უნივერსიტეტის, კოლეჯ „ლაკადას“, „ფაზისისა“ და „იბერიის“ კოლეჯებში.
* ქვეპროგრამის - „პროფესიული უნარების განვითარების მხარდაჭერა სკოლებში“ - ფარგლებში სსიპ აფხაზეთის N5 საჯარო სკოლის ოცმა მოსწავლემ აფხაზეთის N5 საჯარო სკოლის ბაზაზე გაიარა სერვისი და სერვირების პროფესიული კურსი (თეორიული და პრაქტიკული) და დაეუფლნენ პროფესიის პირველად უნარ-ჩვევებს.
* ქვეპროგრამის - „პროფესიული უნარების განვითარების მხარდაჭერა სკოლებში“ - ფარგლებში შოთა მესხიას ზუგდიდის სახელმწიფო სასწავლო უნივერსიტეტში გაიმართა საინფორმაციო შეხვედრა ტური ოკუპირებული გალის რაიონის საშუალო სკოლის მოსწავლეებისთვის. საინფორმაციო შეხვედრისას სკოლის დამამთავრებელი საფეხურის მოსწავლეებს მიეწოდა ინფორმაცია სასწავლო პროგრამების და იმ ძირითადი საკითხების შესახებ, რომლებიც მომავალში ახალგაზრდებს პროფესიის სწორად არჩევაში დაეხმარება. პროგრამის დასასრულს ოკუპირებული გალის რაიონის საშუალო სკოლის მოსწავლეები ეწვივნენ მაკდონალდს.

*,,აფხაზური ენის პედაგოგთა ფინანსური მხარდაჭერა“*

(ქვეპროგრამის კოდი: 06 04 17)

მიზანი: ქვეპროგრამა ემსახურება აფხაზური ენის დაცვას, პოპულარიზაციასა და განვითარებას მოზარდ- ახალგაზრდებში. პროგრამის ბენეფიციარებს წარმოადგენენ აფხაზეთის საჯარო სკოლების აფხაზური ენის პედაგოგები. სამინისტრო „აფხაზური ენის პედაგოგთა ფინანსური მხარდაჭერის“ ქვეპროგრამის ფარგლებში უზრუნველყოფს აფხაზური ენის მასწავლებლების ფინანსურ დახმარებას.

შედეგი: ქვეპროგრამის ფარგლებში ფინანსდებიან აფხაზეთის საჯარო სკოლის აფხაზური ენის პედაგოგები (5 პედაგოგი).

*„ოკუპირებული რეგიონების პედაგოგებისა და ადმინისტრაციულ-ტექნიკური პერსონალის ფინანსური დახმარების“ პროგრამა*

ოკუპირებულ ტერიტორიებზე მცხოვრები პედაგოგებისა და ადმინისტრაციულ-ტექნიკური პერსონალის ფინანსური მხარდაჭერის მიზნით, საქართველოს განათლების, მეცნიერების და ახალგაზრდობის სამინისტრო ყოველკვარტალურად უზრუნველყოფს ფინანსური (სოციალური) დახმარების გაცემას, რომლის ოდენობაც 2024 წლისთვის განისაზღვრა შემდეგნაირად:

ა) დირექტორი - 1 271 ლარის ოდენობით;

ბ) მასწავლებელი - 1 234 ლარის ოდენობით;

გ) ადმინისტრაციული ტექნიკური პერსონალი - 817 ლარის ოდენობით.

2024 წლის მეორე კვარტლის მდგომარეობით, დაფინანსდა 914 ბენეფიციარი: მასწავლებელი - 697, დირექტორი-22, ტექნიკური პერსონალი - 195.

# 4. იუსტიციისა და სამოქალაქო ინტეგრაციის საკითხებში აფხაზეთის ავტონომიური რესპუბლიკის მთავრობის აპარატი

აფხაზეთის ოკუპირებულ ტერიტორიაზე მცხოვრებ მოსახლეობასთან ურთიერთობის/კავშირების აღდგენა, სამოქალაქო ინტეგრაციის და სამშვიდობო პოლიტიკის მხარდაჭერა, დევნილ ემიგრანტებთან ურთიერთობების გაღრმავება; საარქივო ფონდის დაცულობის და დოკუმენტების ხელმისაწვდომობის უზრუნველყოფა.

**„სამშვიდობო ინიციატივები, სამოქალაქო ინტეგრაცია, ნდობის აღდგენის მხარდაჭერა** **და დიალოგისკენ მიმართული შესაძლებლობების გაძლიერება“** (პროგრამული კოდი 19 02)

განსაზღვრული პრიორიტეტები:

აფხაზეთის ოკუპირებულ ტერიტორიაზე მცხოვრებ მოსახლეობასთან ურთიერთობის/კავშირების აღდგენა, სამოქალაქო ინტეგრაციის და სამშვიდობო პოლიტიკის მხარდაჭერა, დევნილ ემიგრანტებთან ურთიერთობების გაღრმავება.

მიზანი:

* აფხაზეთიდან დევნილი და აფხაზეთის ოკუპირებულ ტერიტორიაზე ლეგიტიმურად

მცხოვრები პირების სამოქალაქო ინტეგრაციის ხელშეწყობა და სოციალური მხარდაჭერა სხვადასხვა სამიზნე ჯგუფებისათვის (ახალგაზრდები, ქალები, შშმ პირები, ომის ვეტერანები და სხვა) ჩართულობის სტრატეგიის სამოქმედო გეგმით გათვალისწინებული მიზნებისა და ამოცანების ფარგლებში;

* აფხაზეთის ომის შედეგად დაშორებულ საზოგადოებებს შორის დიალოგის გაძლიერება სახალხო დიპლომატიის მეშვეობით სოციალური მედიისა და თანამედროვე ტექნოლოგიების გამოყენებით. სოციალურ მედიაში და სხვადასხვა პლატფორმებზე დეზინფორმაციისა და ყალბი ამბების წინააღმდეგ ბრძოლა;
* ქართულ-აფხაზური საერთო ტრადიციების, ისტორიის, კულტურის, აფხაზური ენის პოპულარიზაციის ხელშეწყობა;
* უცხოეთში მცხოვრები დევნილი თანამემამულეებისა და დიასპორული ორგანიზაციების ჩართულობის მხარდაჭერა სამშვიდობო პროცესებში და დეოკუპაციისა და არაღიარების სახელმწიფო პოლიტიკის ხელშეწყობა;
* ოკუპირებულ აფხაზეთში ლეგიტიმურად მცხოვრები პირებისათვის ევროინტეგრაციის შესახებ ცნობიერების ამაღლება.

შედეგი:

* სხვადასხვა სამიზნე ჯგუფებისათვის სოციალური, სამართლებრივი და კულტურულ-შემეცნებითი ხასიათის რაოდენობრივად და ხარისხობრივად გაზრდილი პროექტები;
* სოციალური მედიისა და თანამედროვე ტექნოლოგიების გამოყენებით, ომის შედეგად გაყოფილ საზოგადოებებს შორის გაზრდილი დიალოგი;
* ქართულ-აფხაზური საერთო ტრადიციების, ისტორიის, კულტურისა და აფხაზური ენის პოპულარიზაციის მიზნით ჩატარებული წარმატებული აქტივობები;
* უცხოეთში მცხოვრებ დევნილ თანამემამულეებთან და დიასპორულ ორგანიზაციებთან უფრო მეტად გააქტიურებული კონტაქტები;
* არაღიარებისა და დეოკუპაციის სახელმწიფო პოლიტიკის მხარდაჭერის მიზნით გაზრდილი აქტივობები;
* ოკუპირებულ აფხაზეთში ლეგიტიმურად მცხოვრები პირებისათვის ევროინტეგრაციის სიკეთეებზე ხელმისაწვდომობის შესახებ გაზრდილი ინფორმირებულობა.

**ქვეპროგრამა „სამშვიდობო რესურსი ქართულ-აფხაზური ურთიერთობების ხარდაჭერა“**

(პროგრამული კოდი 19 02 01)

მიზანი:

* აფხაზეთის ომის შედეგად გაყოფილ საზოგადოებებს შორის კომუნიკაციისა და ურთიერთობების გაძლიერება და მათ შორის დიალოგის ხელშეწყობა;
* სახალხო დიპლომატიის ხელშეწყობა;
* შერიგებაზე და ქართულ-აფხაზური საზოგადოებების ურთიერთობების გაღრმავებაზე ორიენტირებული სოციალური, საგანმანათლებლო, კულტურული, სამართლებრივი დახმარების და სხვა სახის პროექტების ინიციირება და განხორციელება;
* დეზინფორმაციისა და ყალბი ამბების წინააღმდეგ ბრძოლა.

შედეგი:

* აფხაზეთის ომის შედეგად გაყოფილ საზოგადოებებს შორის რაოდენობრივად და ხარისხობრივად გაზრდილი კომუნიკაცია;
* სახალხო დიპლომატიის, როგორც ნდობის აღდგენის და შერიგების ინსტრუმენტის წახალისება და გაზრდილი ქართულ-აფხაზური არაფორმალური შეხვედრები;
* შერიგებაზე და ქართულ-აფხაზური საზოგადოებების ურთიერთობების გაღრმავებაზე ორიენტირებული სხვადასხვა სახის აქტივობები;
* ქართულ-აფხაზური სოციალური და ეკონომიკური ურთიერთობების მიმართულების დაგეგმილი ღონისძიებები.

**ქვეპროგრამა ,,მშვიდობის ლაბორატორია“** (პროგრამული კოდი 19 02 03)

მიზანი:

* შერიგების, ნდობის მშენებლობისა და სამოქალაქო ინტეგრაციის პროცესებში სამოქალაქო სექტორის, საერთაშორისო ორგანიზაციების ჩართულობა;
* დეოკუპაციისა და არაღიარების სახელმწიფო პოლიტიკის ხელშეწყობა;
* ქართულ-აფხაზურ საზოგადოებებს შორის დიალოგისაკენ მიმართული შესაძლებლობების გაძლიერება;
* ქართულ-აფხაზური საერთო ტრადიციების, ისტორიის, კულტურის, აფხაზური ენის პოპულარიზაციის ხელშეწყობა;
* სახალხო, ციფრული და კულტურული დიპლომატიის, როგორც სამოქალაქო ინტეგრაციის მნიშვნელოვანი ინსტრუმენტის გააქტიურება;
* ქართულ-აფხაზური საზოგადოებების ცნობილი წარმომადგენლების, ისტორიული და საკვანძო პირების პოპულარიზაცია;
* აფხაზეთიდან დევნილის სტატუსის მქონე და ოკუპირებულ აფხაზეთში ლეგიტიმურად მცხოვრები საზოგადოების სხვადასხვა ჯგუფების სოციალური და საინფორმაციო მხარდაჭერა, მათი ინიციატივების განხორციელება;
* ოკუპირებულ აფხაზეთში ლეგიტიმურად მცხოვრები პირებისათვის ევროინტეგრაციის სიკეთეებზე ხელმისაწვდომობის შესახებ გაზრდილი ინფორმირებულობა.

შედეგი:

* სამოქალაქო სექტორის გაზრდილი ჩართულობა სამოქალაქო ინტეგრაციის პროცესებში;
* აფხაზეთიდან დევნილის სტატუსის მქონე და ოკუპირებულ აფხაზეთში ლეგიტიმურად მცხოვრები საზოგადოების სხვადასხვა ჯგუფების გაზრდილი სოციალური და საინფორმაციო მხარდაჭერა, მათი ინიციატივების გააქტიურებული მხარდაჭერა.

შედეგი:

* სამოქალაქო სექტორის გაზრდილი ჩართულობა სამოქალაქო ინტეგრაციის

პროცესებში;

* აფხაზეთიდან დევნილის სტატუსის მქონე და ოკუპირებულ აფხაზეთში

ლეგიტიმურად მცხოვრები საზოგადოების სხვადასხვა ჯგუფების გაზრდილი სოციალური და საინფორმაციო მხარდაჭერა, მათი ინიციატივების გააქტიურებული მხარდაჭერა.

**ქვეპროგრამა ,,სამოქალაქო ინტეგრაციის მხარდაჭერა“** (პროგრამული კოდი 19 02 11)

მიზანი:

* ჩართულობის სტრატეგიის სამოქმედო გეგმით გათვალისწინებული მიზნებისა და ამოცანების ფარგლებში, აფხაზეთიდან დევნილის სტატუსის მქონე და აფხაზეთის ოკუპირებულ ტერიტორიაზე ლეგიტიმურად მცხოვრები პირების სამოქალაქო ინტეგრაციის მხარდაჭერა;
* ბენეფიციართათვის შესაძლებლობების გაძლიერება, რომლითაც შეეძლებათ აიმაღლონ კომპეტენცია და გაიუმჯობესონ აქტიური მოქალაქეობისათვის საჭირო უნარ- ჩვევები
* სახალხო და ციფრული დიპლომატიის, როგორც სამოქალაქო ინტეგრაციის ინსტრუმენტების გააქტიურება აფხაზეთის ომის შედეგად გაყოფილ საზოგადოების წევრებს შორის;
* დეზინფორმაციის წინააღმდეგ ბრძოლა;
* სოციალური, სამართლებრივი და ახალგაზრდული ინიციატივების მხარდაჭერა;
* სამშვიდობო პოლიტიკის საუკეთესო გამოცდილების გაზიარება და ევროინტეგრაციის სიკეთეებზე აფხაზეთის ოკუპირებულ ტერიტორიაზე მცხოვრები პირების ინფორმირებულობის გაზრდა.

შედეგი:

* აფხაზეთიდან დევნილის სტატუსის მქონე და აფხაზეთის ოკუპირებულ ტერიტორიაზე ლეგიტიმურად მცხოვრები პირების სამოქალაქო ინტეგრაციის გაზრდილი მხარდაჭერა;
* ბენეფიციართათვის გაძლიერებული შესაძლებლობები, რომლითაც შეეძლებათ აიმაღლონ კომპეტენცია სხვადასხვა სფეროში და გაიუმჯობესონ აქტიური მოქალაქეობისათვის საჭირო უნარ-ჩვევები;
* სახალხო და ციფრული დიპლომატიის გაზრდილი როლი აფხაზეთის ომის შედეგად გაყოფილ საზოგადოების წევრებს შორის ინტეგრაციის პროცესში;
* სამშვიდობო პოლიტიკის საუკეთესო გამოცდილების გაზიარება და ევროინტეგრაციის სიკეთეებზე აფხაზეთის ოკუპირებულ ტერიტორიაზე მცხოვრები პირების გაზრდილი ინფორმირებულობა.

**ქვეპროგრამა ,,დიასპორა და დევნილ ემიგრანტთა მხარდაჭერა“**

(პროგრამული კოდი - 19 02 12)

მიზანი:

* აფხაზეთიდან დევნილ ემიგრანტთა მხარდაჭერა, მათი პრობლემების იდენტიფიკაცია;
* აფხაზეთის თემატიკის პოპულარიზაცია და აფხაზეთის არაღიარების პოლიტიკის ხელშეწყობა;
* დიასპორულ ორგანიზაციებთან ერთობლივი ღონისძიებების განხორციელება;
* დიასპორის, როგორც საერთაშორისო რესურსის გამოყენება ქართულ-აფხაზურ სამშვიდობო დიალოგში;
* დიასპორული ორგანიზაციების ჩართულობით დეზინფორმაციისა და ყალბი ამბების წინააღმდეგ ბრძოლა
* საინფორმაციო და კულტურული მიმართულებით მხარდაჭერა აფხაზეთიდან დევნილი ემიგრანტებისა და დიასპორული ორგანიზაციებისთვის.

შედეგი:

* აფხაზეთიდან დევნილ ემიგრანტთა გაზრდილი მხარდაჭერა, მათი იდენტიფიცირებული პრობლემები;
* აფხაზეთის თემატიკის გაზრდილი პოპულარიზაცია და აფხაზეთის არაღიარების პოლიტიკის ხელშემწყობი აქტივობები;
* დიასპორულ ორგანიზაციებთან განხორციელებული ერთობლივი ღონისძიებები;
* ქართულ-აფხაზურ სამშვიდობო დიალოგში დიასპორული ორგანიზაციების გაზრდილი ჩართულობა;
* საინფორმაციო და კულტურული მიმართულებით გაზრდილი მხარდაჭერა აფხაზეთიდან დევნილი ემიგრანტებისა და დიასპორული ორგანიზაციებისთვის.

„მომავალი ჩვენია!“ (პროგრამული კოდი 18 10 02)

განსაზღვრული პრიორიტეტები:

პროგრამა “მომავალი ჩვენია! - აფხაზეთში და გამყოფ ხაზთან მცხოვრები მოსახლეობის და აფხაზეთიდან იგპ-ის კეთილდღეობისთვის“ ინფრასტრუქტურული მხარდაჭერა

მიზანი: ოკუპირებულ აფხაზეთში ლეგიტიმურად მცხოვრები 18 წელს მიღწეული პირების ინდივიდუალური ან/და ერთობლივი ბიზნეს ინიციატივების (მათ შორის, სხვა საქართველოს მოქალაქეებთან ერთად) მხარდაჭერა, მათი მატერიალურ-ტექნიკური რესურსით უზრუნველყოფის გზით.

შედეგი:

* ოკუპირებული აფხაზეთის ტერიტორიაზე მცხოვრები ფიზიკური პირების, ასევე მცირე მეწარმეების თუ სხვადასხვა ბიზნეს სუბიექტების ერთობლივი ბიზნესით ეკონომიკური მდგომარების გაუმჯობესება;
* საერთო ინტერესების გაღვივება და საქართველოს ეკონომიკურ სივრცეში ინტეგრაცია;
* ახალი სამუშაო ადგილების შექმნა;
* ოკუპირებული აფხაზეთის ტერიტორიაზე ლეგიტიმურად მცხოვრებ პირთა გაძლიერება.

**5. აფხაზეთის ავტონომიური რესპუბლიკიდან იძულებით გადაადგილებულ პირთა - დევნილთა სამინისტრო**

**დევნილთა ინფრასტრუქტურული მხარდაჭერის პროგრამის (11 04)**

**პრიორიტეტის მიზანი:**

აფხაზეთის ავტონომიური რესპუბლიკის ოკუპირებული ტერიტორიიდან იძულებით გადაადგილებულ პირთა - დევნილთა განსახლების ობიექტში მცხოვრებ დევნილებს (ბინათმესაკუთრეთა ამხანაგობებს და საინიციატივო ჯგუფებს) სამინისტრო უზრუნველყოფს პროგრამის ფარგლებში 3000 ლარამდე მცირე და გადაუდებელი სარემონტო-აღდგენითი სახის სამუშაოების დაფინანსებით. სამუშაო სრულდება სამინისტროს მიერ კანონმდებლობით დადგენილი წესით შერჩეული კომპანიის მიერ

კანონმდებლობით დადგენილი წესით და მიზნად ისახავს დევნილთა საცხოვრებელი პირობების გაუმჯობესებას.

* პროგრამა ითვალისწინებს აფხაზეთიდან დევნილთა საცხოვრებელი პირობების გაუმჯობესების მიზნით დევნილთა განსახლების ობიექტებში შექმნილი ბინათმესაკუთრეთა ამხანაგობების მიერ წარდგენილი განაცხადის შესაბამისად, მუნიციპალური ორგანოების მიერ დაფინანსებულ ინფრასტრუქტურულ პროექტებში სამინისტროს თანადაფინანსებას ამხანაგობის წილობრივი თანამონაწილეობის ფარგლებში. პროგრამის განხორციელება მიზანმიმართულია დევნილთა საცხოვრებელი ობიექტების მდგომარეობის გასაუმჯობესებლად.
* ქვეპროგრამის ფარგლებში დევნილთა განსახლების ობიექტებში მცხოვრებ პირებს სამინისტრო უზრუნველყოფს სარემონტო და სარეაბილიტაციო სამუშაოების განხორცილებით. სამუშაოს შეასრულებს სამინისტროს მიერ კანონმდებლობით დადგენილი წესით შერჩეული კომპანია.
* პროგრამის ფარგლებში სამინისტრო დევნილთა განსახლების ობიექტებში, რომელზეც არ განხორციელებულა სახელმწიფოს მიერ სრული სარეაბილიტაციო სამუშაოები იქ მცხოვრებ მოწყვლადი კატეგორიის დევნილებს დაეხმარება სამშენებლო/სარემონტო მასალებით, რომლითაც ისინი შეძლებენ მოაგვარონ საცხოვრებელი შენობის სარემონტო სამუშაოები, რისი მოგვარებაც შეუძლებელია დევნილთა მიერ, მათი სოციალური პრობლემებიდან გამომდინარე.

**(11 04 01) ქვეპროგორამა „დევნილთა საცხოვრებლებში მცირე ფასიანი და გადაუდებელი სარემონტო სამუშაოების უზრუნველყოფა“. ბიუჯეტით გათვალისწინებული ფინანსური**

მიზანი:

აფხაზეთის ავტონომიური რესპუბლიკის ოკუპირებული ტერიტორიიდან იძულებით გადაადგილებულ პირთა - დევნილთა განსახლების ობიექტში მცხოვრებ დევნილებს (ბინათმესაკუთრეთა ამხანაგობებს და საინიციატივო ჯგუფებს) რომლებიც მიმართავენ სამინისტროს საცხოვრებელი პირობების გაუმჯობესების მიზნით მცირე და გადაუდებელი სარემონტო-აღდგენითი სახის სამუშაოების ჩატარებაზე, სამინისტრო უზრუნველყოფს პროგრამის ფარგლებში **3000 ლარამდე** მცირე და გადაუდებელი სარემონტო-აღდგენითი სახის სამუშაოების დაფინანსებით. სამუშაო სრულდება სამინისტროს მიერ კანონმდებლობით დადგენილი წესით შერჩეული კომპანიის მიერ და მიზნად ისახავს დევნილთა საცხოვრებელი პირობების გაუმჯობესებას.

შედეგი:

* სამინისტროს მიერ დადებულ იქნა ხელშეკრულება დევნილთა განსახლების ობიექტებში შესასრულებელი მცირე და გადაუდებელი სამუშაოების ხარჯთაღრიცხვისა და დეფექტური აქტების მომზადების მიზნით.
* 558.75 ლარით ანაზღაურებულ იქნა შესასრულებელი სარემონტო სამუშაოების ხარჯთაღრიცხვა და დეფექტური აქტების მომზადება.
* სამინისტროს მიერ შესწავლილ/აღწერილ იქნა დევნილთა განსახლების ობიექტებში შექმნილი მდგომარეობა;
* მომზადდა დოკუმენტები შესაბამის კომისიაზე განსახილველად პრიორიტეტული ობიექტების შერჩევის მიზნით, სადაც განხორციელდა შერჩევა.
* დაიდო ხელშეკრულებები 7 (შვიდი) ობიექტზე სარემონტო სამუშაოების უზრუნველყოფის მიზნით, სადაც შესრულდა სარემონტო სამუშაოები.

**(11 04 02) ქვეპროგრამა „ბინათმესაკუთრეთა მხადაჭერის და ბინათმესაკუთრეთა ამხანაგობების მუნიციპალური პროგრამებით სარგებლობის თანამონაწილეობა“.**

**მიზანი:**

პროგრამა ითვალისწინებს აფხაზეთიდან დევნილთა საცხოვრებელი პირობების გაუმჯობესების მიზნით აფხაზეთის ავტონომიური რესპუბლიკის ოკუპირებული ტერიტორიიდან იძულებით გადაადგილებულ პირთა - დევნილთა განსახლების ობიექტში შექმნილი ბინათმესაკუთრეთა ამხანაგობების მიერ წარდგენილი განაცხადის შესაბამისად, მუნიციპალური ორგანოების მიერ დაფინანსებულ ინფრასტრუქტურულ პროექტებში აფხაზეთის ავტონომიურირესპუბლიკის იძულებით გადაადგილებულ პირთა სამინისტროს თანადაფინანსებას ამხანაგობის წილობრივი თანამონაწილეობის ფარგლებში*.*

პროგრამის ფარგლებში ასევე ხორციელდება ამხანაგობების ჩამოყალიბების ხელშეწყობა და მათი კონსულტირება შესაბამის სახელმწიფო პროგრამებში მონაწილეობის უზრუნველყოფის მიზნით.

**საანგარიშო პერიოდში პრიორიტეტის ფარგლებში განხორციელებული ღონისძიებების მოკლე აღწერა:**

* არ შემოსულა განცხადება

**(11 04 03) ქვეპროგრამა დევნილთა განსახლების ობიექტებში სარემონტო-აღდგენითი სამუშაოების ჩატარების უზრუნველყოფა.**

**მიზანი:** ქვეპროგრამის განხორციელება მიზანმიმართულია დევნილთა საცხოვრებელი ობიექტების მდგომარეობის გასაუმჯობესებლად.

ქვეპროგრამის ფარგლებში დევნილთა განსახლების ობიექტებში მცხოვრებ პირებს სამინისტრო უზრუნველყოფს სარემონტო და სარეაბილიტაციო სამუშაოების განხორცილებით. სამუშაოს შეასრულებს სამინისტროს მიერკანონმდებლობით დადგენილი წესით შერჩეული კომპანია.

**შედეგი:**

საანგარიშო პერიოდში ქვეპროგრამის ფარგლებში განხორციელდა შემდეგი ღონისძიებები:

* 2023 წელს დაიგეგმა სარემონტო სამუშაოები ქ. რუსთავში, ბოსტანქალაქის ქ. №1-ში მდებარე დევნილთა ჩასახლების შენობის გარე ფასადის მოწესრიგების მიზნით. შესასრულებელი სამუშაოების ღირებულების ნაწილი 10 138.28 ლარი გადახდილ იქნა 2023 წელს, ხოლო სამუშო დასრულდა 2024 წლის პირველ კვარტალში და ანაზღაურებულ იქნა დარჩენილი თანხა 26 999.47 ლარი.
* მეორე კვარტალში დაიგეგმა 4 დევნილთა ჩასახლების შენობის გადახურვა, რომლიდანაც ერთი ჩასახლების გადახურვა დასრულდა და ანაზღაურებულ იქნა შესრულებული სამუშაოს საფასური 9 499.19 ლარი.
* 1 752.10 ლარით ანაზღაურებულ იქნა შესასრულებელი სარემონტო სამუშაოების ხარჯთაღრიცხვა და დეფექტური აქტების მომზადება.

**(11 04 06) ქვეპროგრამა „აფხაზეთიდან დევნილი შეჭირვებული მოსახლეობისათვის სარემონტო/სამშენებლო მასალებით დახმარება“.**

**მიზანი:** ქვეპროგრამის ფარგლებში სამინისტრო აფხაზეთის ავტონომიური რესპუბლიკიდან იძულებით გადაადგილებულ პირთა- დევნილთა განსახლების ობიექტებში, რომელზეც არ განხორციელებულა სახელმწიფოს მიერ სრული სარეაბილიტაციო სამუშაოები იქ მცხოვრებ მოწყვლადი კატეგორიის დევნილებს დაეხმარება სამშენებლო/სარემონტო მასალებით, რომლითაც ისინი შეძლებენ მოაგვარონ საცხოვრებელი შენობის სარემონტო სამუშაოები, რისი მოგვარებაც შეუძლებელია დევნილთა მიერ, მათი სოციალური პრობლემებიდან გამომდინარე.

**შედეგი:**

სამინისტროს მიერ შესწავლილ/აღწერილ იქნა დევნილთა განსახლების ადგილებში არსებული მდგომარეობა შემოსული განცხადებების შესაბამისად დადადგენილ იქნა ბენეფიციართათვის გადასაცემი სამშენებლო მასალების სახეობები. მომზადდა დოკუმენტაცია სამშენებლო მასალების შესაძენად.

საანგარიშო პერიოდში, ქვეპროგრამის ფარგლებში, განხორციელდა შემდეგი ღონისძიებები:

* ბენეფიციართა განცხადებების მიღება;
* დადგენილ იქნა ბენეფიციართათვის გადასაცემი სამშენებლო მასალების სახეობები.
* მოთხოვნილი სამშენებლო მასალების შესყიდვა განხორციელდა კანონმდებლობის შესაბამისად 5 ბენეფიციარისათვის გამარტივებული შესყიდვით.
* სხვა ბენეფიციართათვის მიმდინარეობს სახელმწიფო შესყიდვის პროცესი ელექტრონული ტენდერის საშუალებით.

**(11 05) დევნილთა სოციალური უზრუნველყოფის პროგრამა**

**მიზანი:** აფხაზეთის ავტონომიური რესპუბლიკის იძულებით გადაადგილებულ პირთა სამინისტრო უზრუნველყოფს მოწყვლადი კატეგორიის ბენეფიციარებს ერთჯერადი ფულადი დახმარებით მათი სოციალაური მდგომარეობის გაუმჯობესების მიზნით.

პროგრამა ითვალისწინებს აფხაზეთიდან დევნილთა სოციალური მდგომარეობის გაუმჯობესებას ერთჯერადი ფულადი დახმარების სახით, რომლის გაცემას შესაბამისი კრიტერიუმის მოქნე პირთათვის აფხაზეთის ავტონომიური რესპუბლიკის იძულებით გადაადგილებულ პირთა სამინისტრო უზრუნველყოფს საბიუჯეტო წლის განმავლობაში ერთხელ.

შედეგი:

ერთჯერადი ფულადი დახმარება გაეწია 906 ბენეფიციარს.

**(11 08) დევნილთა დროებითი საცხოვრებლით უზრუნველყოფა**

**მიზანი:** პროგრამა ითვალისწინებს აფხაზეთიდან დევნილ სოციალურად მძიმე კატეგორიის ოჯახებისათვის საცხოვრებლით უზრუნველყოფაში მხარდაჭერას, ქირის თანხის ანაზღაურების გზით. აფხაზეთის ავტონომიური რესპუბლიკის იძულებით გადაადგილებულ პირთა სამინისტრო უზრუნველყოფს საცხოვრებლის დაქირავებისათვისსაჭირო თანხით (300 ლარამდე), აღნიშნული კატეგორიის ბენეფიციარებს საბიუჯეტო წლის განმავლობაში სამ/ექვს თვემდე ვადით.

შედეგი:

164 ბენეფიციარს/ოჯახს გაეწია დახმარება საცხოვრებელი ფართის ქირავნობის დაფინანსების მიზნით.

**(11 09) აფხაზეთიდან დევნილი ომისა და სამხედრო ძალების ვეტერანების მხარდაჭერა**

**მიზანი:** პროგრამა ითვალისწინებს აფხაზეთიდან დევნილ სოციალურად მძიმე კატეგორიის ომისა და სამხედრო/თავდაცვის ვეტერანთა ერთჯერად დახმარებას, მათი მდგომარეობის გაუმჯობესების მიზნით. აფხაზეთის ავტონომიური რესპუბლიკისი ძულებით გადაადგილებულ პირთა სამინისტრო უზრუნველყოფს მათ ერთჯერადი დახმარებით საბიუჯეტო წლის განმავლობაში ერთხელ.

**შედეგი:**

პროგრამის ფარგლებში 169 ბენეფიციარს გაეწია ერთჯერადი ფულადი დახმარება.

**(11 12) სოციალური სოლიდარობა**

**მიზანი:** პროგრამა ითვალისწინებს აფხაზეთის ავტონომიური რესპუბლიკიდან იძულებით გადაადგილებულ პირთა-დევნილთა გარკვეული კატეგორიის სოციალურად მძიმე მდგომარეობის მქონე პირთათვის სადღესასწაულო დღეებში საჩუქრების გადაცემას, აფხაზეთის ავტონომიური რესპუბლიკის იძულებით გადაადგილებულ პირთა სამინისტრო უზრუნველყოფს აღნიშნული კატეგორიისბენეფიციართათვის საჩუქრების გადაცემას სადღესასწაულო დღეებში.

**შედეგი:** 2023 წელს შესყიდულ იქნა ფანქრების ნაკრები საახალწლოდ დევნილი ბავშვებისთვის გადასაცემად, რომლის თანხა გადახდილ იქნა 2024 წელს იანვარში 1470 ლარი.

კომისიის მიერ მიღებული გადაწყვეტილების საფუძველზე განხორციელდა სააღდგომოდ 465 სასურსათო ნობათის სახელმწიფო შესყიდვა კანონმდებლობის შესაბამისად 20 000 ლარის ღირებულების. ასევე შეძენილ იქნა 9 -ხელსაწყო; 1-ლეპტოპი; 1-სმარტ ტელევიზორი; 1- გაზის წყლის გამათბობელი ბენეფიციართათვის გადასაცემად.

პროგრამის ფარგლებში 477 ბენეფიციარს გაეწია დახმარება.

1. *2024 წლის 14 მაისს გაუქმდა პროგრამა - ,,სსიპ აფხაზეთის ქონების განკარგვისა და საწარმოთა მართვის სააგენტო“ მართვაში არსებული კერძო სამართლის იურიდიული პირების (შპს)-ების მარკეტინგული მომსახურება“* [↑](#footnote-ref-1)